pythainlp/thai-wiki-dataset-v4 huggingface dataset:
พรรคประชานิยมเวียดนาม

พรรคประชานิยมเวียดนาม (Vietnam Populist Party) หรือเป็นที่รู้จักในภาษาเวียดนามว่าซางวีซัน เป็นพรรคการเมืองในเวียดนาม ก่อตั้งขึ้นเมื่อ 1 มกราคม พ.ศ. 2549 มีเป้าหมายเพื่อเรียกร้องประชาธิปไตยในเวียดนาม เนื่องจากเวียดนามเป็นรัฐที่มีพรรคการเมืองเดียว พรรคนี้จึงเป็นพรรคการเมืองผิดกฏหมายในเวียดนาม
องค์กร.
องค์กรนี้จัดตั้งโดยกลุ่มนิยมประชาธิปไตย ต้องการให้เวียดนามใช้ระบบหลายพรรคการเมือง และประชาธิปไตย มีการเลือกตั้งที่เป็นอิสระและยุติธรรม มีเสรีภาพ สันติภาพ ใน พ.ศ.2550 พรรคได้จัดตั้งแนวร่วมกับพรรคเวียดนามก้าวหน้าเป็นแนวร่วมแลก-ฮอง ฮอง จุน ตัวแทนพรรคในเวียดนามถูกจับกุมเมื่อเดือนกุมภาพันธ์ พ.ศ. 2550 ในวันที่ 28 เมษายน พ.ศ. 2553 รัฐบาลเวียดนามจับกุม ฝ่าม ถิ เฝื่อง ผู้มีความเชื่อมโยงกับพรรคและพยายามวางระเบิด อีก 2 วันต่อมา เวียดนามประกาศให้พรรคนี้เป็นองค์กรก่อการร้าย
โปรแกรม.
พรรคนี้ออกรายการวิทยุเฮาไม มีที่ตั้งในแคลิฟอร์เนีย มีเป้าหมายเพื่อสนับสนุนสิทธิมนุษยชนและประชาธิปไตยในเวียดนาม ตั้งขึ้นในเดือนกุมภาพันธ์ พ.ศ. 2548 ออกอากาศผ่านเว็บไซต์ ในเดือนพฤษภาคมได้เพิ่มการออกอากาศภาษาเวียดนามเป็นสองวันต่อสัปดาห์ ผู้ฟังส่วนใหญ่อยู่ในชนบท
แนวร่วมแห่งชาติสิงคโปร์

แนวร่วมแห่งชาติสิงคโปร์  เป็นพรรคการเมืองในสิงคโปร์ของชาวสิงคโปร์เชื้อสายมลายู ก่อตั้งโดยสมาชิกที่แยกตัวออกมาจากองค์การแห่งชาติสิงคโปร์เชื้อสายมลายู เมื่อ 15 สิงหาคม พ.ศ. 2534 พรรคนี้ไม่ได้เข้าร่วมการเลือกตั้งและไม่เป็นที่รู้จักมากนักในสิงคโปร์ จนกระทั่งประกาศเข้าร่วมกับพันธมิตรประชาธิปไตยสิงคโปร์ใน พ.ศ. 2554
พรรคเสรีนิยมประชาธิปไตยประชาชน

พรรคเสรีนิยมประชาธิปไตยประชาชน (อักษรจีนตัวย่อ: 人民自由民主党; อักษรจีนตัวเต็ม: 人民自由民主黨) ก่อตั้งโดยออย บุน อเว ผู้สมัครอิสระในการเลือกตั้ง พ.ศ. 2544 พรรคนี้จดทะเบียนเมื่อ 2 พฤษภาคม พ.ศ. 2549 พรรคนี้เข้าร่วมการเลือกตั้ง พ.ศ. 2549 และ พ.ศ. 2554 แต่ไม่ประสบความสำเร็จทั้งสองครั้ง
โมฮัมเหม็ด อับดี ยูซุฟ

โมฮัมเหม็ด อับดี ยูซุฟ  เป็นนายกรัฐมนตรีของประเทศโซมาเลีย ตั้งแต่ 8 ธันวาคม พ.ศ. 2546 ถึง 3 พฤศจิกายน พ.ศ. 2547
ประวัติ.
ยูซุฟ ได้รับการแต่งตั้งให้เป็น นายกรัฐมนตรีในวันที่ 8 ธันวาคม พ.ศ. 2546 โดยประธานาธิบดีโซมาเลีย อับดิคาซิม ซาลาด ฮัสซัน แทนฮัสซัน อับชีร ฟาราห์ ยูซุฟพ้นจากตำแหน่งเมื่อวันที่ 3 พฤศจิกายน พ.ศ. 2547 เมื่อโซมาเลียมีประธานาธิบดีคนใหม่ อับดุลลาฮี ยูซุฟ อะห์เมด ผู้ที่มาดำรงตำแหน่งต่อจากเขาคือ อาลี โมฮัมเหม็ด เกดี
ฮัสซัน อับชีร ฟาราห์

ฮัสซัน อับชีร ฟาราห์  (20 มิถุนายน พ.ศ. 2488 – 12 กรกฎาคม พ.ศ. 2563) เป็นทหารผ่านศึกและนักการเมืองชาวโซมาเลีย เขาเคยดำรงตำแหน่งนายกเทศมนตรีของกรุงโมกาดิชู รัฐมนตรีว่าการกระทรวงมหาดไทยของพุนต์แลนด์ นายกรัฐมนตรีโซมาเลีย และสมาชิกรัฐสภากลางโซมาเลีย
ปรินเซสทาวเวอร์

ปรินเซสทาวเวอร์  คือ อาคารที่อยู่อาศัย 101 ชั้น ด้วยความสูง 414 เมตร (1,358 ฟุต) ตั้งอยู่ในเขตมารีน่าของนครดูไบ สหรัฐอาหรับเอมิเรตส์ ปรินเซสทาวเวอร์คืออาคารที่อยู่อาศัยที่สูงที่สุดในโลกใน ค.ศ. 2012 และปัจจุบันอยู่อันดับที่ 5 ของโลก
วิศวกรรมของอาคารถูกดำเนินการโดย Syed Majid Hashmi ในฐานะหัวหน้าวิศวกรโครงสร้างและรองผู้จัดการของเขา Mohammad Ali Alogaily ตัวอาคารประกอบด้วยพื้นที่ 763 ยูนิต ลานจอดรถใต้ดิน (กระจายกว่า 6 ชั้น) ตลาดค้าปลึก 8 แห่ง อาคารสร้างเสร็จสมบูรณ์และถูกส่งต่อโดยผู้พัฒนา Tameer Holding ในเดือนกันยายน ค.ศ. 2012 
ในปัจจุบันปรินเซสทาวเวอร์คือ อาคารที่สูงที่สุดอันดับ 3 ในดูไบ รองจากตึกบุรจญ์เคาะลีฟะฮ์ที่ความสูง 828 เมตร และตึกมาริน่า 101 ที่ความสูง 425 เมตร
ออสมัน จามา อาลี

ออสมัน จามา อาลี (เกิด ค.ศ. 1941) เป็นนักการเมืองชาวโซมาลี เขาดำรงตำแหน่งรองนายกรัฐมนตรีโซมาเลียประจำรัฐบาลเปลี่ยนผ่านแห่งชาติของโซมาเลีย และดำรงตำแหน่งรักษาการนายกรัฐมนตรีชั่วครูในวันที่ 28 ตุลาคม ถึง 12 พฤศจิกายน ค.ศ. 2001
สภาวะหัวใจล้มเหลวเฉียบพลัน

"สภาวะหัวใจล้มเหลวเฉียบพลัน" เป็นซิงเกิลของวงดนตรีสวีตมัลเล็ต จากมินิอัลบั้ม "Sound of Silence" ประพันธ์เนื้อร้องโดย ดุลยเกียรติ เลิศสุวรรณกุล และโป โปษยะนุกูล แต่งทำนองและเรียบเรียงโดย สวีตมัลเล็ต ออกจำหน่ายในวันที่ 21 พฤษภาคม พ.ศ. 2552
การตอบรับ.
เพลง "สภาวะหัวใจล้มเหลวเฉียบพลัน" ติดอันดับสูงสุดที่ 5 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 20 เมษายน พ.ศ. 2552 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
อาลี คาลิฟ กาลาอิดห์

ศาสตราจารย์ อาลี คาลิฟ กาลาอิดห์  (15 ตุลาคม พ.ศ. 2484 – 8 ตุลาคม พ.ศ. 2563) หรือเป็นที่รู้จักกันในนาม อาลี คาลิฟ กาลาอิร เป็นนักการเมืองชาวโซมาลี เขาดำรงตำแหน่งนายกรัฐมนตรีโซมาเลียตั้งแต่ 8 ตุลาคม พ.ศ. 2543 ถึง 28 ตุลาคม พ.ศ. 2544 กาลาอิดห์มีประสบการณ์ใน การกำหนดนโยบายสาธารณะ, การทูต, การบริหารรัฐกิจและธุรกิจ เขาได้สอนวิชาเหล่านี้ที่มหาวิทยาลัยของรัฐในสหรัฐอเมริกา ปัจจุบันเขาดำรงตำแหน่งสมาชิกรัฐสภากลางโซมาเลีย นอกจากนี้กาลาอิดห์ยังเป็นประธานาธิบดีแห่งรัฐคาตูโม
อูมาร์ อาร์เทห์ กาหลิบ

อูมาร์ อาร์เทห์ กาหลิบ หรือ โอเมอร์ คาร์เท คาหลิบ  (พ.ศ. 2473 – 18 พฤศจิกายน พ.ศ. 2563) หรือเป็นที่รู้จักกันในนาม อาลี คาลิฟ กาลาอิร เป็นนักการเมืองชาวโซมาลี เขาดำรงตำแหน่งนายกรัฐมนตรีโซมาเลียตั้งแต่ 24 มกราคม พ.ศ. 2534 ถึง 1 พฤษภาคม พ.ศ. 2536
ประวัติ.
กาหลิบ เกิดในประเทศโซมาเลียเมื่อปีพ.ศ. 2473 เขาเป็นสมาชิกของเผ่าอิซาอัก และเป็นสมาชิกคองเกรสสหโซมาลี กาหลิบจบการศึกษาจากมหาวิทยาลัยบริสตอล
ตั้งแต่พ.ศ. 2512 – พ.ศ. 2520 กาหลิบดำรงตำแหน่งรัฐมนตรีว่าการกระทรวงต่างประเทศ ในฐานะที่เป็นรัฐมนตรีว่าการกระทรวงต่างประเทศ ในเดือนมกราคมเขาจึงได้รับเลือกให้ดำรงตำแหน่งประธานคณะมนตรีความมั่นคงแห่งสหประชาชาติ เมื่อวันที่ 24 มกราคม พ.ศ. 2534 เขาได้รับการแต่งตั้งจากประธานาธิบดีโซมาเลีย ไซอัด บาร์รี ให้เป็นนายกรัฐมนตรีคนสุดท้าย ภายใต้ระบอบการปกครอง
หลังจากที่ขับไล่บาร์รี ประธานาธิบดีคนต่อมา อาลี มาห์ดิ มูฮัมหมัด ได้แต่งตั้งกาหลิบเป็นนายกรัฐมนตรี และดำรงตำแหน่งเรื่อยมาจนถึงพฤษภาคม พ.ศ. 2536
อูมาร์ อาร์เทห์ กาหลิบเสียชีวิตที่เมืองฮาร์เกย์ซา โซมาลีแลนด์เมื่อวันที่ 18 พฤศจิกายน พ.ศ. 2563
เจ็บทุกลมหายใจ

"เจ็บทุกลมหายใจ" เป็นซิงเกิลของวงดนตรีสวีตมัลเล็ต ประพันธ์เนื้อร้องโดย ดุลยเกียรติ เลิศสุวรรณกุล แต่งทำนองโดย สวีตมัลเล็ต และเรียบเรียงโดย สวีตมัลเล็ต, ดนัย ธงสินธุศักดิ์ ออกจำหน่ายในวันที่ 5 พฤศจิกายน พ.ศ. 2556
การตอบรับ.
เพลง "เจ็บทุกลมหายใจ" ติดอันดับสูงสุดที่ 24 จากการจัดอันดับของ 95.5 เอฟเอ็ม เวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 22 ธันวาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
พระยาปทุมเทพภักดี (ธน ณ สงขลา)

อำมาตย์โท พระยาปทุมเทพภักดี (ธน ณ สงขลา) เป็นผู้ว่าราชการจังหวัดตราดคนที่ 13 (6 กุมภาพันธ์ 2456 - 30 ตุลาคม 2463) และผู้ว่าราชการจังหวัดอุบลราชธานีคนที่ 15 (พ.ศ. 2465 - พ.ศ. 2469)
ประวัติ.
พระยาปทุมเทพภักดี นามเดิมคือ ธน ณ สงขลา เป็นบุตรคนที่ 14 ของเจ้าพระยาวิเชียรคีรี (เม่น ณ สงขลา) หลังจบการศึกษาได้เข้ารับราชการเป็นปลัดอำเภอในหลายอำเภอในภาคใต้
พ.ศ. 2448 ได้รับบรรดาศักดิ์เป็น"รองอำมาตย์เอก หลวงรักษ์นรกิจ" ต่อมาในปี พ.ศ. 2465 ได้เลื่อนบรรดาศักดิ์และยศเป็น"อำมาตย์ตรี พระตราษบุรีศรีสมุทรเขตต์" ต่อมาได้เลื่อนยศเป็นอำมาตย์โท ก่อนที่จะมาได้รับตำแหน่งที่จังหวัดตราด ท่านได้ดำรงตำแหน่งนายอำเภอไชยา (จังหวัดสุราษฏร์ธานี) สมัยที่ยังเรียกว่าอำเภอภุมเรียง ท่านรับราชการที่จังหวัดตราดได้ประมาณ 8 ปี ท่านมาในตำแหน่ง “ผู้ว่าราชการเมืองตราด” และจากไปในขณะที่ท่านอยู่ในตำแหน่ง “ผู้ว่าราชการจังหวัดตราด” เนื่องจากมีการประกาศเปลี่ยนแปลงคำว่า “เมือง” มาเป็น “จังหวัด” และ “ผู้ว่าราชการเมือง” มาเป็น “ผู้ว่าราชการจังหวัด” ในปี พ.ศ.2459 จากจังหวัดตราดท่านได้ย้ายไปเป็นปลัดมณฑลอุบลราชธานี และในปี พ.ศ. 2465 ได้เลื่อนบรรดาศักดิ์เป็น"พระยาปทุมเทพภักดีศรีอุบลราชธานินทร์"
ระหว่างดำรงตำแหน่งที่จังหวัดตราด พระยาตราษบุรีศรีสมุทร์เขตต์ได้ย้ายและสร้างสถานที่ราชการมากมาย บางแห่งสามารถใช้ประโยชน์ต่อมาได้อีกหลายสิบปี เช่น สถานีตำรวจภูธรประจำจังหวัด ที่ว่าการอำเภอเขาสมิง ที่ว่าการป่าไม้จังหวัดตราด เป็นต้น รวมทั้งสร้างบ้านพักราชการฝ่ายต่างๆอีกหลายแห่ง
“ตราษบุรีศรีสมุทร์เขตต์” หมายถึง เจ้าเมืองตราดผู้เป็นมิ่งขวัญแห่งเมืองชายทะเล
พระยาปทุมเทพภักดี ถึงแก่กรรมด้วยโรคชรา เมื่อวันที่ 17 พฤษภาคม พ.ศ. 2499 สิริอายุรวม 77 ปี
สร้างโรงเรียนตราษตระการคุณ.
ในปี พ.ศ. 2461 พระตราษบุรีศรีสมุทร์เขตต์ (ธน ณ สงขลา) ผู้ว่าราชการจังหวัดตราดคนใหม่ได้พิจารณาเห็นว่าโรงเรียนเวฬุสุนทรการไม่เหมาะที่จะเป็นโรงเรียนตัวอย่างประจำจังหวัดตราดจึงเรี่ยไรเงินจากข้าราชการ พ่อค้า ประชาชน ก่อสร้างอาคารเรียนขึ้นใหม่ ใกล้กับสโมสรเสือป่า (ปัจจุบันคือที่ว่าการอำเภอเมือตราดหลังเก่า) ปี พ.ศ. 2463 ใช้เวลาก่อสร้างประมาณ 3 ปีเศษ รวมค่าก่อสร้าง 4,670.50 บาท และได้ทำพิธีเปิดเมื่อวันที่ 21 มีนาคม พ.ศ. 2463 โดยเจ้าพระยาธรรมศักดิ์มนตรี เสนาบดีกระทรวงธรรมการ (กระทรวงศึกษาธิการ) เป็นประธาน และให้นามโรงเรียนนี้ว่า โรงเรียนตราษตระการคุณ อันเป็นมงคลนาม และเป็นอนุสรณ์แด่พระตราษบุรีศรีสมุทรเขตต์ (ธน ณ สงขลา) ซึ่งเป็นกำลังสำคัญในการสร้างอาคารเรียนหลังนี้ อาคารเรียนที่สร้างขึ้นเป็นอาคารไม้ใต้ถุนสูง ภายในโล่ง จุนักเรียนได้ 160 คน การเรียนการสอนแบ่งเป็นระดับประถมศึกษา คือ ป.1 - ป.4 กับระดับมัธยมศึกษา คือ ม.1 - ม.3 (เทียบเท่า ป.5 - ป.7 ในสมัยต่อมา)
“ตราษตระการคุณ” หมายถึง ผลงานแห่งความเกื้อกูลอันงดงานของพระตราษบุรีศรีสมุทร์เขตต์
คนเล็กนักเรียนโต 3

คนเล็กนักเรียนโต 3 ภาพยนตร์ฮ่องกง แนวตลกออกฉายครั้งแรกเมื่อปี 2536 นำแสดงโดย โจวซิงฉือ และ จาง เหมี่ยน ร่วมด้วย เหมย ยั่นฟาง นักแสดงสาวระดับตำนานผู้ล่วงลับ
เนื้อเรื่องย่อ.
เรื่องราวในภาคนี้นายตำรวจสายสืบอย่าง โจวซิงซิง (โจวซิงฉือ) ได้รับภารกิจจากผู้บังคับบัญชาให้ปลอมตัวเป็น หวังไต้อ้วน (โจวซิงฉือ) มหาเศรษฐีผู้มีหน้าตาคล้ายอาซิงซึ่งถูกฆ่าตายอย่างโหดเหี้ยม
เพื่อสืบหาฆาตกรทั้งๆที อาเหมี่ยน (จาง เหมี่ยน) คู่หมั้นของอาซิงได้ขอร้องให้เลิกเป็นสายสืบ
โดยผู้ต้องสงสัยในคดีนี้คือ จูดี้ ทง (เหมย ยั่นฟาง) อดีตนางแบบและเป็นภรรยาม่ายของหวังไต้อ้วนรวมถึงเพื่อนรักของหวังไต้อ้วนและเมื่ออาซิงสืบคดีนี้ลึกลงไปเขากลับค้นพบความลับที่ไม่มีใครรู้ของจูดี้และทำให้รู้ว่าฆาตกรไม่ใช่จูดี้และเพื่อนของหวังไต้อ้วนแต่เป็นคนที่ทุกคนคาดไม่ถึง
ฟิฟตีเชดส์ออฟเกรย์ (ภาพยนตร์)

ฟิฟตีเชดส์ออฟเกรย์  เป็นภาพยนตร์แนวรักดราม่าอีโรติก กำกับโดยแซม เทย์เลอร์-จอห์นสัน บทภาพยนตร์โดยเคลลี มาร์เซล สร้างจากนวนิยายในชื่อเดียวกันของนักประพันธ์ชาวอังกฤษ อี. แอล. เจมส์ นำแสดงโดยดาโกตา จอห์นสัน รับบทเป็นอนาสตาเซีย สตีล บัณฑิตวิทยาลัยที่เริ่มความสัมพันธ์แบบซาโดมาโซชิสติกกับนักธุรกิจหนุ่มผู้มีอิทธิพล คริสเตียน เกรย์ (เจมี่ ดอร์แนน)
ภาพยนตร์ฉายรอบปฐมทัศน์ในเทศกาลภาพยนตร์นานาชาติเบอร์ลิน ครั้งที่ 65 เมื่อวันที่ 11 กุมภาพันธ์ ค.ศ. 2015 และออกฉายเป็นการทั่วไปเมื่อวันที่ 13 กุมภาพันธ์ ค.ศ. 2015 โดยยูนิเวอร์แซลพิกเจอส์ ภาพยนตร์ประสบความสำเร็จในบ็อกซ์ออฟฟิศทันที โดยทำรายได้ได้มากกว่า 570 ล้านดอลลาร์สหรัฐ ปัจจุบันอยู่ในอันดับที่ 9 ของภาพยนตร์ที่ทำเงินสูงสุดของปี ค.ศ. 2015
"เอิร์นอิต" เพลงประกอบภาพยนตร์ของ "ฟิฟตีเชดส์ออฟเกรย์" ที่ขับร้องโดยเดอะวีกเอนด์ ได้รับรางวัลแกรมมี ประจำปี ค.ศ. 2016
ภาคต่อของ "ฟิฟตีเชดส์ออฟเกรย์" คือ "ฟิฟตีเชดส์ดาร์กเกอร์" (Fifty Shades Darker) และ "ฟิฟตีเชดส์ฟรีด" (Fifty Shades Freed) จะเข้าฉาย 10 กุมภาพันธ์ ค.ศ. 2017 และ 9 กุมภาพันธ์ ค.ศ. 2018 ตามลำดับ
จอมยุทธ์อุ้ยเสี่ยวป้อ

จอมยุทธ์อุ้ยเสี่ยวป้อ  เป็นภาพยนตร์จีนชุดแนวกำลังภายใน ตลก และอิงประวัติศาสตร์สร้างจาก
นวนิยายสุดคลาสสิกเรื่องสุดท้ายของกิมย้ง ออกอากาศตั้งแต่วันที่ 9 กรกฎาคม – 31 สิงหาคม 2527 ทางช่องทีวีบี นำแสดงโดย เหลียง เฉาเหว่ย์ หลิวเต๋อหัว และ หลิวเจียหลิง
เนื้อเรื่องย่อ.
เรื่องราวของ อุ้ยเสี่ยวป้อ (เหลียงเฉาเหว่ย) ชายหนุ่มจอมกะล่อน
จากหอลี่ชุนแห่ง หยางโจว ที่จับพลัดจับผลูได้เข้าไปในวังหลวงและ
กลายเป็นพระสหายสนิทของ จักรพรรดิคังซี (หลิวเต๋อหัว) และได้เข้าไปพัวพันกับเรื่องราวในยุทธภพทำให้เขาได้พบกับภรรยาสาวสวยถึง 7 คน
เรตติ้ง.
อุ้ยเสี่ยวป้อ เวอร์ชัน เหลียงเฉาเหว่ย ได้รับความนิยมในฮ่องกง เป็นอย่างดี
ในฮ่องกง.
ติด สิบอันดับแรกละครที่มีเรตติ้งเฉลี่ยสูงสุดแห่งปีค.ศ. 1984
ทั่วโลก.
ได้เรตติ้งกลาง ๆ ในระดับเอเชียและทั่วทุกกมุมโลกที่ละครเรื่องนี้นำไปออกอากาศตามที่ต่าง ๆ
แอชตัน คาร์เตอร์

แอชตัน บัลด์วิน คาร์เตอร์  หรือ แอช คาร์เตอร์ เป็นอดีตรัฐมนตรีว่าการกระทรวงกลาโหมสหรัฐ คนที่ 25 และยังเป็นนักฟิสิกส์ อดีตอาจารย์วิชาวิทยาศาสตร์และกิจการต่างประเทศประจำมหาวิทยาลัยฮาวาร์ด เขาได้รับการเสนอชื่อเป็นรัฐมนตรีว่าการกระทรวงกลาโหมโดยประธานาธีบดี บารัค โอบามา และได้รับการรับรองโดยวุฒิสภาสหรัฐด้วยคะแนนเสียง 93–5 โดยดำรงตำแหน่งต่อจาก ชัค เฮเกล
คาร์เตอร์จบการศึกษาระดับศิลปศาสตรบัณฑิต วิชาโทฟิสิกส์และประวัติศาสตร์ยุคกลางจากมหาวิทยาลัยเยล ภายหลังได้รับการเชิดชูประกาศนียบัตรการศึกษาในปี ค.ศ. 1976 เขาก็ได้รับทุน "Rhodes Scholarship" ศึกษาต่อในระดับปริญญาเอกที่มหาวิทยาลัยออกซฟอร์ดในด้านฟิสิกส์ทฤษฎี และจบการศึกษาในปี 1979 เขาทำงานเกี่ยวกับทฤษฏีควอนตัมโครโมไดนามิกส์ ซึ่งตั้งสมมติฐานมาจากทฤษฎีสนามควอนตัมเพื่ออธิบายพฤติกรรมของปฏิกิริยานิวเคลียร์และโครงสร้างของอนุภาคย่อยของอะตอม จากนั้นเขาจึงร่วมกับคณะวิจัยเพื่อศึกษาในด้านฟิสิกส์ทฤษฎีที่มหาวิทยาลัยร็อกกีเฟลเลอร์ ระหว่างปี 1979 ถึง 1980 และต่อมาที่ศูนย์เอ็มไอทีระหว่างปี 1982 ถึง 1984 
คาร์เตอร์เริ่มเป็นอาจารย์ที่มหาวิทยาลัยฮาวาร์ดตั้งแต่ปี 1986 ซึ่งต่อมาเขาได้ดำรงตำแหน่งผู้ช่วยรัฐมนตรีว่าการกระทรวงกลาโหมฝ่ายนโยบายความมั่นคงระหว่างประเทศ ในรัฐบาลของ ประธานาธิบดี บิล คลินตัน ระหว่างปี 1993–1996
แอชตัน คาร์เตอร์ เสียชีวิตอย่างกะทันหันเมื่อคืนวันจันทร์ที่ 24 ตุลาคม ค.ศ. 2022 ตามเวลาท้องถิ่น ด้วยอาการหัวใจหยุดเต้นเฉียบพลัน ขณะมีอายุ 68 ปี
สถานีรถไฟเซนได

<ns>0</ns>
 <revision>
 <timestamp>2015-02-26T06:47:21Z</timestamp>
 <contributor>
 <username>Setawut</username>
 </contributor>
 <comment>Setawut ย้ายหน้า สถานีรถไฟเซนได ไปยัง สถานีรถไฟเซ็นได</comment>
 <origin>5808939</origin>
 <model>wikitext</model>
 <format>text/x-wiki</format>
สถานีรถไฟฮาโกดาเตะ

สถานีรถไฟฮาโกดาเตะ (; โรมาจิ: "Hakodate-eki") เป็นสถานีรถไฟบนทางรถไฟสายหลักฮาโกดาเตะในจังหวัดฮกไกโด ดำเนินงานโดย JR ฮกไกโด
รถไฟที่ให้บริการ.
ขบวนรถไฟที่ให้บริการที่สถานีนี้ คือ
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
เลิฟมีไลก์ยูดู

"เลิฟมีไลก์ยูดู"  เป็นเพลงของนักร้องชาวอังกฤษ เอลลี โกลดิง เป็นเพลงประกอบภาพยนตร์ "ฟิฟตีเชดส์ออฟเกรย์" (2015) เพลงเขียนโดยแมกซ์ มาร์ติน ซาแวน โคเทชา อิลยา แซลแมน ซาเดห์ อาลี พายามี และทูเว ลู และผลิตโดยมาร์ติน และพายามี เพลงออกจำหน่ายวันที่ 7 มกราคม ค.ศ. 2015 สังกัดรีพับลิกเรเคิดส์ เป็นซิงเกิลที่สองจากอัลบั้มเพลงประกอบภาพยนตร์
ซิงเกิลประสบความสำเร็จ ขึ้นอันดับหนึ่งบนชาร์ตซิงเกิลแห่งสหราชอาณาจักรสามสัปดาห์ ขึ้นอันดับหนึ่งในออสเตรเลีย นิวซีแลนด์ เยอรมนี และไอร์แลนด์ และขึ้นอันดับที่สามบนชาร์ตบิลบอร์ดฮอต 100 ซิงเกิลนี้เป็นซิงเกิลที่ถูกเปิดมากที่สุดในเวลาสัปดาห์หนึ่งในสหราชอาณาจักร (เปิด 2.58 ล้านครั้ง) และทั่วโลก (เปิด 15.5 ล้านครั้ง)
โอเชียนไฮส์

โอเชียนไฮส์  คือ ตึกระฟ้าที่อยู่อาศัยแห่งหนึ่ง ที่ดูไบมารีน่า เมืองดูไบ สหรัฐอาหรับเอมิเรตส์ ตัวอาคารสูง 310 เมตร (1,017 ฟุต) จำนวน 83 ชั้น ได้รับการออกแบบโดยแอนดรู บรอมเบิร์จ แห่งบริษัท เอแดส (Andrew Bromberg of Aedas) ตัวอาคารสร้างถึงยอดสุดเมื่อวันที่ 22 ธันวาคม ค.ศ.2009 และเสร็จสมบูรณ์ใน ค.ศ. 2010 
โอเชียนไฮส์ในปัจจุบันคือ อาคารที่อยู่อาศัยที่สูงที่สุดอันดับ 8 ของโลก (อันดับ 1 คือ 432 พาร์กแอเวนู) และอาคารที่อยู่อาศัยที่สูงที่สุดอันดับ 6 ของดูไบ ตามหลังอาคารปรินเซสทาวเวอร์ 23 มารีน่า อีไลท์เรสซิเดนส์ มารีน่าทอร์ช และ HHHR ทาวเวอร์ 
ตัวอาคารมีส่วนโค้งที่เป็นเอกลักษณ์และการเคลื่อนไหวที่บิดเป็นเกลียว จริงๆแล้วนี่คืออาคารเวอร์ชันที่ 3 ที่ถูกเตรียมการโดย DAMAC Properties Co. เวอร์ชันแรกตัวอาคารสูงเพิ่ง 38 ชั้น เวอร์ชันที่สองมี 50 ชั้น และล่าสุดอาคาร 83 ชั้น ตั้งอยู่ท่ามกลางคอนโดมีเนียม 519 หลังที่ตั้งอยู่ตามถนน Al Sufouh ในดูไบมารีน่า
ทางผ่านกามเทพ

ทางผ่านกามเทพ เป็นละครโทรทัศน์ สร้างจากบทประพันธ์ของ กรุง ญ.ฉัตร โดยมีการนำมาสร้างมาแล้วทั้งหมด 2 ครั้งโดยออกอากาศทางสถานีวิทยุโทรทัศน์ไทยทีวีสีช่อง 3
การสร้างเป็นละครโทรทัศน์.
ครั้งแรกเมื่อปี พ.ศ. 2544 ผลิตโดยบริษัท ละครไท จำกัด บทโทรทัศน์โดย ละลิตา ฉันทศาสตร์โกศล, นันทวรรณ รุ่งวงศ์พาณิชย์ กำกับการแสดงโดย กฤษณ์ ศุกระมงคล นำแสดงโดย แอนดริว เกร้กสัน, เจนี่ เทียนโพธิ์สุวรรณ์, สกาวใจ พูนสวัสดิ์, นภัสกร มิตรเอม, มนตรี เจนอักษร, ธัญญา โสภณ, วิทิต แลต โดยเวอร์ชันนี้ประสบความสำเร็จอย่างมาก ทำเรตติ้งสูงถึง 28 โดยเริ่มออกอากาศตอนแรกวันที่ 14 สิงหาคม - 2 ตุลาคม พ.ศ. 2544 ในปีพ.ศ. 2560 ช่อง 3 ได้นำมารีรันอีกครั้งในช่วงละครดังข้ามเวลา ออกอากาศ ทุกวัน จันทร์-ศุกร์ เวลา 8.45 น. เริ่ม 25 ธันวาคม พ.ศ. 2560- 26 มกราคม พ.ศ. 2561 ต่อจากเรื่องแรงเงา
และนำกลับมาสร้างใหม่อีกครั้งในปี พ.ศ. 2558 ผลิตโดยบริษัท ทีวี ธันเดอร์ จำกัด บทโทรทัศน์ วิสุทธิชัย บุณยะกาญจน, ฝนพรำ กำกับการแสดงโดย ชัชวาล ศาสวัตกลูน นำแสดงโดย ณัฐวุฒิ สกิดใจ, รณิดา เตชสิทธิ์ ออกอากาศทุกวันศุกร์ เวลา 20.00 - 20.15 , 20.55 - 23.10 และ เสาร์-อาทิตย์ เวลา 20.15 - 22.45 น. เริ่มออกอากาศตอนแรกวันที่ 30 ตุลาคม - 28 พฤศจิกายน พ.ศ. 2558
เนื้อเรื่อง.
เรื่องราวของ ไตรภพ ชายหนุ่มฐานะดีที่กลัวว่าเจ้าสาวคนใหม่ของพ่อซึ่งก็คือ พิมลภา จะมาปอกลอก หวังเอาเงินมากกว่าแต่งงานเพราะความรัก จึงวางแผนจับตัวเจ้าสาวไปเพื่อหวังให้งานแต่งงานล่ม แต่เรื่องดันผิดพลาดเมื่อเขาจับตัว ภัทรลดา น้องสาวของ พิมลภา มาแทน จากนั้นก็นำตัวเธอไปขังไว้ที่เกาะไข่หงส์ และกลั่นแกล้งสารพัด แต่นั่นก็ทำให้ความรักของทั้งคู่ก่อตัวขึ้น เมื่อพิมลภาเห็นว่าน้องกำลังจะได้ดีมากกว่าตัวเองที่ตกต่ำลง เพราะไตรภพ จับได้ว่าเธอสวมเขาให้พ่อของเขา และก็ตัดเงินเดือนและรายได้ทุกอย่างของ เธอจึงวางแผนใส่ร้ายน้องสาวทำให้ไตรภพเข้าใจผิดจนมีเรื่องทะเลาะกันรุนแรง ภัทรลดาจึงเก็บของกลับบ้านและขออิสระจากไตรภพ พร้อมขอจบทุกอย่างไว้เพียงเท่านี้ ไตรภพเสียใจมากจึงคิดกลับไปอยู่ที่อเมริกาและไม่กลับมาอีก ความรักของทั้งคู่จะลงเอยเช่นไร
เรตติ้งละคร.
ทางผ่านกามเทพ เปิดตัวตอนแรก ที่ 4.40 และปิดตัวลงด้วย 8.07
แซนดี้ เคราแก้ว สตูวิค

แซนดี้ เคราแก้ว สตูวิค เกิดเมื่อวันที่ 11 เมษายน พ.ศ. 2538 เป็นนักกีฬาแข่งรถ ชาวไทยเชื้อสายนอร์เวย์ เกิดที่จังหวัดภูเก็ต เป็นบุตรชองมาร์ติน สตูวิค เป็นแชมป์จากการแข่งขันยูโรเปียนฟอร์มูลา3โอเพน 2014 และเป็นคนไทยคนแรกและเป็นนักแข่งที่อายุน้อยที่สุดที่คว้าแชมป์ในรายการนี้ด้วย
ประวัติ.
แซนดี้เริ่มต้นเกี่ยวข้องกับการขับรถเมื่ออายุเพียง 4 ขวบ จากการบอกเล่าของเพื่อนที่เนิร์สเซอรี เกี่ยวกับการเล่นโกคาร์ทที่พัทยา โดยเริ่มจากรถโกคาร์ทคันเล็กๆ และเป็นจุดเริ่มต้นของการเข้าสนามแข่งทุกอาทิตย์ พออายุได้ 6 ขวบมีโอกาสแข่งขันครั้งแรกก็คว้าที่ 3 มาได้ เป็นจุดเริ่มต้นการเป็นนักแข่งรถของเขา แซนดี้มี ไมเคิล ชูว์มัคเกอร์เป็นไอดอล
เมื่อแซนดี้อายุได้ 13 ปี เขาได้รับชัยชนะจากการแข่งขัน เอเชียนคาร์ทติ้งแชมป์เปี้ยนชิพ ในปี ค.ศ. 2010 แซนดี้ได้เข้าร่วมการแข่งขันรถฟอร์มูลาเป็นครั้งแรกในการแข่งขันเอเชี่ยนฟอร์มูลาเรโนลด์ 2010 โดยมีโค้ชชาวฝรั่งเศส ฟิลิปป์ เดคองเบ ซึ่งเป็นอดีตแชมป์ F3 เป็นผู้จัดการทีมเอเชียเรสซิงทีม และเป็นครูฝึกให้กับแซนดี้ ในการแข่งขันดังกล่าว แซนดี้ถือเป็นนักแข่งที่อายุน้อยที่สุด ด้วยวัยเพียง 15 ปี และเมื่อสิ้นสุดการแข่งขัน แซนดี้สามารถคว้าแชมป์ เอเชียฟอร์มูลาเรโนลต์ 2010 มาครอง โดยเป็นคนไทยคนแรกที่คว้าแชมป์นี้ได้สำเร็จ และนอกจากนี้ยังเป็นแชมป์ที่อายุน้อยที่สุดในทำเนียบแชมป์อีกด้วย หลังจากนั้นก็ได้เลื่อนชั้นไปแข่งไปยุโรปในปี ค.ศ. 2011 พอมาถึงปี ค.ศ. 2013 ได้อันดับมาเป็นรองแชมป์ และในปี 2014 ก็สามารถคว้าแชมป์ในรายการ ยูโรเปียนเอฟ3โอเพน ได้ในที่สุด
กระทิง (เลือดมังกร)

กระทิง เป็นละครในชุด "เลือดมังกร" สร้างจากนิยายชื่อเดียวกัน เพื่อฉลองการครบรอบสี่สิบห้าปีของช่อง 3
เรื่องย่อ.
“ธาม ธราธร” ลูกชายบุญธรรมของเฉินอี่เสียง เดินทางกลับมาเมืองไทยเพื่อรับตำแหน่งหัวหน้าแก๊งกระทิง และเพื่อมาดูแลธุรกิจของ “ตั้งเช็งเอี๊ยง” และ “หลิวเจียหลิน” พ่อแม่ผู้ให้กำเนิด รวมทั้ง น้องชายฝาแฝด “ชลธี” ซึ่งทั้งหมดถูกยิงและเผาให้ตายทั้งเป็นเมื่อ 7 ปีที่แล้ว เขาจึงไม่ได้กลับมาเพื่อสานต่อธุรกิจครอบครัวอย่างเดียว แต่เพื่อจุดประสงค์หลักคือลากตัวคนผิด ซึ่งก็คือเสี่ยเล้ง มาขอขมาและสารภาพบาปต่อหน้าสุสานของครอบครัวตระกูลเช็ง
ปัจจุบัน (เพลงอีทีซี)

"ปัจจุบัน" เป็นซิงเกิลของวงอีทีซี จากอัลบั้ม "PUSH" ประพันธ์เนื้อร้องและแต่งทำนองโดย ป๋ำ วัชราวลี และเรียบเรียงโดย หนึ่ง, บี, โซ่ ETC ออกจำหน่ายในวันที่ 7 มกราคม พ.ศ. 2556ุ เนื้อหาของเพลงเลยพูดถึงเรื่องง่ายๆใกล้ตั­ว ที่บางครั้งเราเองกลับลืมที่จะสนใจ มองข้ามไป มัวจมอยู่กับอดีตที่กลับไปแก้ไขไม่ได้ หรือบางครั้งก็มัวแต่กลัวอนาคตที่ยังมาไม่­ถึง จริงๆแล้วแค่ลองหาเวลาคุยกับตัวเอง แล้วลองถามตัวเองดูว่า "อยากจะใช้ชีวิตให้มีความสุขแล้วรึยั­ง" แค่เริ่มจากตัวเราเอง เปลี่ยนความคิดใหม่ แล้วเลือกใช้ชีวิตให้มีความสุขอยู่กับ "ปัจจุบัน"
การตอบรับ.
เพลง "ปัจจุบัน" ได้อันดับสูงสุดที่ 9 ของชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 6 มกราคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
รางวัลพิฆเนศวร

รางวัลพิฆเนศวร เป็นรางวัล จัดโดยสมัชชานักจัดรายการข่าววิทยุโทรทัศน์ หนังสือพิมพ์แห่งประเทศไทย เป็นรางวัลประทานจาก สมเด็จพระญาณสังวร สมเด็จพระสังฆราช สกลมหาสังฆปริณายก ซึ่งพิจารณาและตัดสินมอบให้กับนักจัดรายการ พิธีกร ผู้ประกาศข่าว และผู้ผลิตรายการทั้งจากสถานีโทรทัศน์ช่องต่าง ๆ สถานีโทรทัศน์ดาวเทียมอินเทอร์เน็ต ทีวีเน็ต รวมไปถึงเคเบิลท้องถิ่นทั่วประเทศ จัดครั้งแรกในปี พ.ศ. 2555
ผลรางวัล.
ในที่นี้ จะเป็นผลการตัดสินรางวัลทุกครั้งที่จัด
ชิก-ฟิล-เอ

ชิก-ฟิล-เอ หรือ ชิกฟิเล ("CHIK-fil-", เล่นคำกับรูปสะกดของ "filet" ในภาษาอังกฤษแบบอเมริกัน) เป็นเครือภัตตาคารอาหารจานด่วนสัญชาติอเมริกัน และเครือที่ใหญ่ที่สุดในด้านแซนด์วิชไก่ ชิก-ฟิล-เอมีสำนักงานใหญ่ที่คอลเลจปาร์ก รัฐจอร์เจีย โดยมีภัตตาคารทั่ว 48 รัฐ และในวอชิงตัน ดี.ซี.กับปวยร์โตรีโกถึง 3,059 แห่ง บริษัทนี้ยังดำเนินการที่แคนาดา และเคยมีภัตตาคารในสหราชอาณาจักรและแอฟริกาใต้
ค่านิยมหลายอย่างของบริษัทได้รับอิทธิพลจากความเชื่อศาสนาคริสต์ของ S. Truett Cathy (1921–2014) ผู้ก่อตั้งที่นับถือ Southern Baptist อย่างเคร่งครัด ภัตตาคารทั้งหมดปิดทำการในวันอาทิตย์ วันขอบคุณพระเจ้า และวันคริสต์มาส ในช่วงเทศกาลมหาพรต ภัตตาคารสนับสนุนแซนด์วิชปลา ตามธรรมเนียมละเนื้อในเทศกาลมหาพรตของศาสนาคริสต์ การคัดค้านการสมรสเพศเดียวกันของบริษัทก่อให้เกิดประเด็นพิพาท แม้ว่าทางบริษัทเริ่มคลายจุดยืนในประเด็นนี้ตั้งแต่ ค.ศ. 2019 แม้จะมีประเด็นพิพาทและความพยายามบอยคอตหลายครั้ง ใน ค.ศ. 2022 ทาง American Customer Satisfaction Index พบว่าชิก-ฟิล-เอยังคงเป็นเครืออาหารจานด่วนโปรดของประเทศเป็นเวลา 8 ปีติดต่อกัน และมียอดขายต่อร้านสูงสุดจากเครืออาหารจานด่วนใด ๆ ในประเทศ
เจ้าพรหมาภิพงษธาดา

เจ้าพรหมาภิพงษธาดา  เจ้านครลำปางองค์ที่ 10 ในราชวงศ์ทิพย์จักร ดำรงตำแหน่งระหว่างปี พ.ศ. 2416 ถึงปี พ.ศ. 2436 (แต่ในบางตำราว่าถึงปี พ.ศ. 2429)
พระประวัติ.
เจ้าพรหมาภิพงษธาดา มีพระนามเดิมว่า เจ้าพรหมวงศ์ เป็นราชโอรสในพระเจ้านครลำปางดวงทิพย์ เจ้าผู้ครองนครลำปาง องค์ที่ 5 แห่งราชวงศ์ทิพย์จักร กับแม่เจ้าบัวแก้ว (ราชธิดาในพระยามงคลวรยศ เจ้าผู้ครองนครน่าน องค์ที่ 56 และองค์ที่ 6 แห่งราชวงศ์ติ๋นมหาวงศ์ กับแม่เจ้าเมืองเทิงอัครเทวี) และเป็นอนุชาใน เจ้าอุปราช (มหาพรหม) เจ้าอุปราชนครลำปาง ได้เข้ารับราชการในตำแหน่ง พระยาไชยสงครามนครลำปาง ในสมัยเจ้าอุปราชญาณรังษี ต่อมาในปี พ.ศ. 2399 ได้รับพระกรุณาโปรดเกล้าฯ เลื่อนยศฐานันดรศักดิ์ขึ้นเป็น เจ้าราชวงศ์นครลำปาง ครั้นถึงปี พ.ศ. 2406 เจ้าอุปราช (มหาพรหม) เจ้าอุปราชนครลำปาง ถึงแก่พิราลัย ต่อมาในปี พ.ศ. 2412 เจ้าวรญาณรังษี เจ้าผู้ครองนครลำปาง องค์ที่ 9 แห่งราชวงศ์ทิพย์จักร ได้มอบให้เจ้าราชวงศ์ (พรหมวงศ์) เจ้าราชวงศ์นครลำปาง กับเจ้าราชบุตร (ไชยแก้ว) เจ้าราชบุตรนครลำปาง คุมเครื่องราชบรรณาการลงไปทูลเกล้าฯ ถวาย พระบาทสมเด็จพระจุลจอมเกล้าเจ้าอยู่หัว ในครั้งนั้นพระบาทสมเด็จพระจุลจอมเกล้าเจ้าอยู่หัว พระกรุณาโปรดเกล้าฯ เลื่อนยศฐานันดรศักดิ์ เจ้าราชวงศ์ (พรหมวงศ์) เจ้าราชวงศ์นครลำปาง ขึ้นเป็น เจ้าอุปราชนครลำปาง
ต่อมาเมื่อวันที่ 16 กรกฎาคม พ.ศ. 2416 พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ เลื่อนยศฐานันดรศักดิ์ เจ้าอุปราช (พรหมวงศ์) เจ้าอุปราชนครลำปาง ขึ้นเป็น เจ้าผู้ครองนครลำปาง ได้รับการเฉลิมพระนามว่า “เจ้าพรหมาภิพงษ์ธาดา สามันตวิชิตประเทศราช บริสัษยนารถทิพจักราธิวงษ์ ดำรงโยนวิไสย อภัยรัษฎารักษ์ อุดมศักดิสุเสรนางค์ ลำปางคมหานคราธิปตัย เจ้านครลำปาง”
เจ้าพรหมาภิพงษธาดา มีชายาคือ แม่เจ้าคำหยุย มีราชโอรสธิดาคือ
ระยะเวลาสิ้นสุดการครองนครลำปาง.
ระยะเวลาสิ้นสุดการครองนครลำปางของเจ้าพรหมาภิพงษธาดา ถูกกล่าวถึงในพงศาวดาร และเอกสารทางประวัติศาสตร์ของสยาม และของท้องถิ่นแตกต่างกัน โดยแยกได้เป็น 2 ระยะเวลา คือ
ประวัติศาสตร์ของสยาม.
เอกสารทางประวัติศาสตร์ของสยาม กล่าวถึงเจ้าพรหมาภิพงษธาดาว่าเมื่อถึงปี พ.ศ. 2435 เจ้าพรหมาภิพงศ์ธาดาชราภาพลง จึงมอบตราตำแหน่งเจ้านครให้เจ้าราชวงษ์ (แก้วเมืองมา) รักษาและว่าราชการแทนโดยไม่ได้รับพระบรมราชานุญาต ทำให้พระบาทสมเด็จพระจุลจอมเกล้าเจ้าอยู่หัว ทรงพระดำริจะตั้งเจ้านครลำปางองค์ใหม่ ครั้นถึงวันที่ 25 มกราคม พ.ศ. 2435 (นับแบบปัจจุบันเป็นปี พ.ศ. 2436) จึงทรงพระกรุณาโปรดเกล้าฯ พระราชทานสัญญาบัตร เลื่อนยศ เจ้าพรหมาภิพงษธาดา เจ้านครลำปาง ขึ้นเป็น “เจ้าพรหมาภิพงษธาดา สามาสันวิชิตประเทศราช บริสัษยนารถโยนรัษฎารักษ์ มเหศักข์เสนานุกูล สมบูรณ์ไวยวุฒิคุณธรรม์ ลำปางคขัณฑสีมาธิบดี จางวางเมืองนครลำปาง และโปรดเกล้าฯ พระราชทานสัญญาบัตรให้ เจ้าอุปราช (น้อยธนัญไชย) เจ้าอุปราชเมืองนครลำปาง ขึ้นเป็น เจ้านรนันทไชยชวลิต เจ้าเมืองนครลำปาง สืบแทน 
ในเดือนกุมภาพันธ์ พ.ศ. 2436 (นับแบบปัจจุบันเป็นปี พ.ศ. 2437) เจ้าพรหมาภิพงษธาดาประชวรด้วยพระอาการไข้ และถึงแก่พิราลัยเมื่อวันที่ 10 มีนาคมของปีเดียวกัน
เอกสารของท้องถิ่น.
ตำนานเจ้าเจ็ดพระองค์ ใน ของเก่าเมืองละกอน กล่าวถึงเจ้าพรหมาภิพงษธาดาว่าเมื่อปี พ.ศ. 2429 เป็นปีที่เจ้าพรหมาภิพงษธาดา ถึงแก่พิราลัย ขณะอายุได้ 81 ปี
ชิกเก้นเอ็กซ์เพรส

ชิกเก้นเอ็กซ์เพรส  เป็นเครือภัตตาคารอาหารจานด่วน เปิดให้บริการในตอนใต้ของสหรัฐอเมริกา
ประวัติ.
ชิกเก้นเอ็กซ์เพรสก่อตั้งขึ้นในปี 1988 โดยบริษัทสตูอาร์ตกรุ๊ปอิงก์ (Stuart Group Inc.) ของริชาร์ด และแนนซี สตูอาร์ต ร้านแรกเปิดในปี 1988 ที่เบนบรูก รัฐเท็กซัส
ปัจจุบัน.
ชิกเก้นเอ็กซ์เพรสขายไก่ทอด ปลาดุก ชิกเก้นฟิงเกอร์ และเครื่องเคียง นอกจากนี้ร้านยังมีชาเย็นขายเป็นแกลลอน ชิกเก้นเอ็กซ์เพรสมีสำนักงานใหญ่อยู่ในเบิร์ลสัน รัฐเท็กซัส และมีกว่า 200 สาขาในรัฐเท็กซัส รัฐจอร์เจีย อาร์คันซอ ลุยเซียนา และโอคลาโฮมา
มาตรฐานดาว

มาตรฐานดาว  หมายถึง ความมีกำลังหรือความอ่อนแอของดาวเคราะห์ในแต่ละราศีซึ่งใช้ในการพยากรณ์ทางโหราศาสตร์ มาตรฐานดาวที่ใช้กันอยู่ทั่วไปมีได้แก่ เกษตร (domicile) ปรเกษตร (detriment) อุจจ์ (exaltation) และ นีจจ์ (fall) นอกจากนี้อาจจะมีอุจจาวิลาส อุจจาภิมุข ราชาโชค เทวีโชค มหาจักร จุลจักร จตุสดัย ฯลฯ ตามแต่จะได้กำหนดไว้ในตำรา
ในวิชาโหราศาสตร์ไทย นอกจากดาวเคราะห์สามารถเสวยราศีได้แล้ว ยังสามารถเสวยนวางค์ ตรียางค์ ได้อีกด้วย
ความรู้เบื้องต้น.
โหราศาสตร์ไทยนิยมเขียนแผนที่ดาวเป็นรูปดวงราศีจักร มี 12 ช่อง ดังรูปด้านขวา โดยกำหนดให้ช่องบนสุดเป็นราศีเมษ จากนั้นจึงนับเวียนทวนเข็มนาฬิกา แต่ละช่องให้เป็นราศีพฤษภ, เมถุน, กรกฎ... เรื่อยไปจนถึงราศีมีน ช่องแรกกำหนดให้ใช้สัญลักษณ์คือเลข ๐ (เลขศูนย์ไทย) ช่องถัด ๆ ไปก็ใช้เลข ๑, ๒, ๓... ไปเรื่อย ๆ จนถึง ๑๑
แต่ละช่องของดวงด้านบนแทนราศีหนึ่งราศี ซึ่งจะมีการเขียนสัญลักษณ์แทนดาวเคราะห์แต่ละดวงเป็นเลขไทยลงไป นอกจากนี้จะมีการคำนวณลัคนา เมื่อลัคนาสถิตราศีใดแล้วก็ให้เขียนสัญลักษณ์ ล, ส หรือ ลั ลงไป สัญลักษณ์ที่ใช้แทนดาวเคราะห์มีดังนี้
มาตรฐานดาวประจำราศี.
โหราศาสตร์ไทยและโหราศาสตร์สากล มีมาตรฐานดาวร่วมกันอยู่สี่ชนิด ได้แก่ เกษตร ปรเกษตร อุจจ์ และนีจจ์ ส่วนอุจจาวิลาส อุจจาภิมุข ราชาโชค เทวีโชค และมาตรฐานที่เหลือมีใช้เฉพาะในโหราศาสตร์ไทยเท่านั้น
เกษตร.
เกษตรเป็นมาตรฐานดาวชนิดให้คุณ เกิดจาการจัดดาวเคราะห์เสวยในจักรราศี โดยยึดให้ดวงจันทร์เสวยราศีกรกฎ ในขณะที่ดวงอาทิตย์เสวยราศีสิงห์ จากนั้นจึงจัดดาวพระเคราะห์จากวงในออกไปหาวงนอกเรียงกันตามแต่ละราศีไปทางด้านขวาของวงจักรราศี ได้แก่ พุธ ศุกร์ อังคาร พฤหัสบดี เสาร์ ราหู เสร็จแล้ว จะได้เป็นดาวเกษตรเจ้าราศี หากดาวใดได้ตำแหน่งเกษตร ก็ชื่อว่ามีความหนักแน่นมั่นคงขึ้นกว่าปกติและสามารถให้คุณได้เต็มกำลัง อนึ่งบางตำราจะเขียนแทนดาวราหูในราศีกุมภ์ด้วยดาวเสาร์
ปรเกษตร.
ปรเกษตร หรือ ประ เป็นมาตรฐานดาวชนิดให้โทษหรือให้คุณไม่เต็มที่ เกิดจากการสลับตำแหน่งของดาวในดวงเกษตรไปอยู่ฝั่งตรงข้าม
อุจจ์.
อุจจ์ แปลว่า สูง เป็นมาตรฐานดาวประเภทให้คุณ กำหนดว่า ดวงจันทร์ ดวงอาทิตย์ ดาวศุกร์ เสวยราศีพฤษภ ราศีเมษ และราศีมีน, ดาวพฤหัสบดี ดาวอังคาร เสวยราศีกรกฎและมกร ส่วนดาวพุธ ดาวเสาร์ และดาวราหู เสวยราศีกันย์ ตุล และพิจิกตามลำดับ เมื่อดาวเคราะห์ในดวงชะตาใดได้ตำแหน่งดังกล่าว และผ่านคุณสมบัติที่เหมาะสมก็จะให้คุณแก่เจ้าของดวงชะตา
นีจจ์.
นีจจ์ หรือ นีจ แปลว่า ต่ำ เป็นมาตรฐานดาวประเภทให้โทษ กำหนดขึ้นจากการสลับตำแหน่งของดาวอุจจ์ไปยังตำแหน่งตรงกันข้ามให้หมด
มาตรฐานดาวทางโหราศาสตร์ตะวันตก.
มาตรฐานดาวที่มีใช้ในโหราศาสตร์ตะวันตกมีความคล้ายคลึงกับที่มีใช้ในทางโหราศาสตร์ไทย จะผิดกันก็แต่ไม่มีดาวราหูเท่านั้น
นอกจากตำแหน่งตามราศีแล้ว โหราศาสตร์ตะวันตกยังได้กำหนดองศาของดาวเคราะห์ซึ่งจะได้ตำแหน่งเกษตร ดังนี้
กีฬาว่ายน้ำในโอลิมปิกฤดูร้อน 1896

การแข่งขันกีฬาโอลิมปิกฤดูร้อน 1896 การแข่งขันแบ่งออกเป็น 4 ประเภท เป็นผู้ชายทั้งหมด จะจัดขึ้นในวันที่ 11 เมษายน ใน"อ่าวซี" มีทั้งหมด 13 คนจาก 4 ประเทศที่เข้าร่วมแข่งขันในครั้งนี้
ประเทศที่เข้าร่วม.
มีนักว่ายน้ำทั้งหมด 19 คนจาก 4 ประเทศที่เข้าแข่งขันในเอเธนส์เกมส์
จิณณะ นวรัตน์

จิณณะ นวรัตน์ ชื่อเล่น จิณ นายแบบ นักแสดงชาวไทย อดีตนักแสดงสังกัด ช่อง 7HD ปัจจุบันเป็นนักแสดงอิสระ สำเร็จการศึกษาระดับปริญญาตรีจากคณะวิทยาศาสตร์และเทคโนโลยีสารสนเทศ มหาวิทยาลัยกรุงเทพ ชื่อแรกเกิดคือ อาเธอร์ นวรัตน์
ประวัติ.
เกิดที่จังหวัดประจวบคีรีขันธ์ ปัจจุบันมาเติบโตที่กรุงเทพมหานคร เข้าสู่วงการบันเทิงในช่วงที่เรียนที่มหาวิทยาลัย โดยได้ไปทดสอบหน้ากล้องภาพยนตร์ และมีผลงานถ่ายนิตยสาร จนได้มาทดสอบหน้ากล้องกับช่อง 7 จนได้มาเป็นนักแสดงช่อง 7 มีผลงานการแสดงละครเรื่องแรกคือเรื่อง "ยอดมนุษย์ดาบเทวดา" และมีผลงานละครบู๊เรื่อง "มหาหิน" ถือเป็นบทพระเอกละครหลังข่าวเรื่องแรกของเขา จากบทบาทเรื่องนี้ทำให้จิณณะต้องออกกำลังกายให้แข็งแรง และไปปฏิบัติธรรมที่วัดต่างจังหวัด เพื่อเรียนรู้การเป็นพระว่าจะต้องทำอย่างไร
กีฬามวยปล้ำในโอลิมปิกฤดูร้อน 1896

กีฬามวยปล้ำในโอลิมปิกฤดูร้อน 1896 เป็นหนึ่งในกีฬามีถูกบรรจุในโอลิมปิก ได้รับการจัดระเบียบและจัดทำโดยคณะอนุกรรมการมวยปล้ำและยิมนาสติก มีผู้เข้าร่วมแข่งขันในครั้งนี้ทั้งหมด 5 คนจาก 4 ประเทศ เนื่องจากมีแข่งขันเพียงชนิดเดียวจึงมีนักกีฬาเป็นผู้ชายทั้งหมด
ประเทศที่เข้าร่วม.
มีนักว่ายน้ำทั้งหมด 5 คนจาก 4 ประเทศที่เข้าแข่งขันในเอเธนส์เกมส์
วัดโพธิ์เย็น (จีนนิกาย)

วัดโพธิ์เย็น ตั้งอยู่ที่ เลขที่ 33 ตลาดลูกแก ตำบลดอนขมิ้น อำเภอท่ามะกา จังหวัดกาญจนบุรี 71120 เขตปกครองเจ้าคณะใหญ่คณะสงฆ์จีนนิกายแห่งประเทศไทย สังกัดคณะสงฆ์จีนนิกายแห่งประเทศไทย เป็นวัดในพระพุทธศาสนาจีนนิกาย สังกัดคณะสงฆ์จีนนิกาย ก่อตั้งวัดเมื่อปีพุทธศักราช พ.ศ. 2497 และได้รับการพระราชทานวิสุงคามสีมาเมื่อปีพุทธศักราช พ.ศ. 2497
ประวัติ.
ปี พ.ศ. 2491 ท่านพระมหาคณาจารย์จีนธรรมสมาธิวัตร (โพธิ์แจ้ง) อดีตเจ้าคณะใหญ่คณะสงฆ์จีนนิกายแห่งประเทศไทย รูปที่ 6 ได้จาริกไปประเทศจีนเป็นวาระที่สาม ครั้งนี้ท่านเจ้าคุณได้รับเกียรติอย่างสูงจากพระคณาจารย์จีนพระปรมัตตาจารย์ (เมี่ยวยิ้ว) ประมุขเจ้านิกายวินัยของประเทศจีน องค์ที่ 18 แต่งตั้งท่านเจ้าคุณอาจารย์โพธิ์แจ้งมหาเถระเป็น พระปรมัตตาจารย์ ประมุขนิกายวินัยองค์ที่ 19 ท่านเจ้าคุณอาจารย์โพธิ์แจ้งมหาเถระได้จาริกแสวงธรรม ในการครั้งนี้ด้วย รวมเวลาในวาระนี้ 2 ปีเศษ
ตั้งแต่ท่านเจ้าคุณอาจารย์โพธิ์แจ้งมหาเถระได้บรรพชา ณ วัดถ้ำประทุนเป็นต้นมาท่านได้อุทิศกายใจ เพื่อการ พระศาสนาโดยไม่ย่อท้อต่ออุปสรรคทั้งปวง หลังจากเข้าพำนัก ณ สำนักสงฆ์หมี่กัง ท่านเจ้าคุณอาจารย์ได้ปฏิบัติกิจของสงฆ์ จำศีลภาวนา อบรมศิษยานุศิษย์ อย่างเคร่งครัดในพระธรรมวินัย ผู้มาปฏิบัติธรรมเพิ่มมากขึ้นเรื่อย ๆ จนสำนักสงฆ์หมี่กังคับแคบ ไม่พอแก่จำนวนผู้มา ท่านเจ้าคุณอาจารย์โพธิ์แจ้งมหาเถระจึงสร้างสำนักสงฆ์หลับฟ้าขึ้นอีกแห่งในบริเวณใกล้เคียงกัน กิตติศัพท์ในสีลาจาวัตร ความรู้ ความสามารถ ความเมตตาของท่านยิ่งกว้างขวางไปไกล จำนวนศิษยานุศิษย์และผู้ปฏิบัติธรรมก็ยิ่งเพิ่มมากขึ้น สำนักสงฆ์หลับฟ้าก็คับแคบอีก ท่านเจ้าคุณอาจารย์โพธิ์แจ้งมหาเถระจึงได้สร้างวัดโพธิ์เย็น ณ ตลาดลูกแก อำเภอท่ามะกา จังหวัดกาญจนบุรี และได้ขอพระราชทานวิสุงคามสีมา กับประกอบพิธีผูกพัทธสีมาสำหรับเป็นที่ประกอบการอุปสมบทตามพระวินัยบัญญัติ นับเป็นปฐมสังฆะรามฝ่ายจีนนิกายแห่งแรกที่ให้การอุปสมบทแก่กุลบุตร ซึ่งก่อนหน้านี้การอุปสมบทด้องเดินทางไปประเทศจีน ต่อมาสมเด็จพระสังฆราชเจ้าได้โปรดแต่งตั้งให้เป็นพระอุปัชฌายะฝ่ายจีนนิกายรูปแรก ปี พ.ศ. 2497 สมเด็จพระสังฆราชมีเถรบัญชาให้ท่านเจ้าคุณอาจารย์ จากวัดโพธิ์เย็นลงมาครองวัดมังกรกมลาวาส ซึ่งเป็นอารามใหญ่ที่สุดของฝ่ายจีนนิกาย ท่านเจ้าคุณอาจารย์ได้ปกครองดูแลอย่างเรียบร้อย เป็นที่แซ่ซ้องสาธุการของพุทธบริษัทชน ครั้นแล้วจึงมีพระบรมราชโองการโปรดให้เลื่อนสมณศักดิ์ของท่านเจ้าคุณขึ้นเป็นที่พระอาจารย์จีนธรรมสมาธิวัตร เจ้าคณะใหญ่ฝ่ายสงฆ์จีนนิกาย ปกครองคณะสงฆ์จีนในประเทศไทย เมื่อคณะสงฆ์จีนนิกายแห่งประเทศไทยมั่นคงสมบูรณ์แล้ว ท่าน เจ้าคุณอาจารย์โพธิ์แจ้งมหาเถระได้จาริกยังประเทศในภูมิภาคนี้เป็นครั้งเป็นคราว เช่น ฮ่องกง ไต้หวัน สิงคโปร์ มาเลเซีย เพื่อเผยแผ่พระศาสนาให้กว้างไกลยิ่ง ๆ ขึ้นไป ท่านเจ้าคุณอาจารย์ได้อุทิศตนเพื่อพระศาสนาอย่างแท้จริงเป็นเวลายาวนานกว่า 60 ปี ฉะนั้นชื่อเสียง เกียรติคุณ ของท่านจึงขจรขจายไปทั่วทุกสารทิศ
เสือ (ละครโทรทัศน์)

เสือ เป็นละครโทรทัศน์แนวดราม่า-ระทึกขวัญ ผลิตโดย บริษัท เอ็กแซ็กท์ จำกัด ดัดแปลงจากเค้าโครงเรื่อง "เสือ" โดย ละลิตา ฉันทศาสตร์โกศล ถูกนำไปสร้างเป็นละครโทรทัศน์แล้ว 2 ครั้ง 
ครั้งแรกใน พ.ศ. 2546 ทางสถานีวิทยุโทรทัศน์ไทยทีวีสีช่อง 3 กำกับการแสดงโดย สันต์ ศรีแก้วหล่อ บทโทรทัศน์โดย เวฬุรีย์ เมธาวีวินิจ, กษิดินทร์ แสงวงศ์, พิมพ์มาดา พัฒนอลงกรณ์ นำแสดงโดย สหรัถ สังคปรีชา, เมทินี กิ่งโพยม ออกอากาศระหว่างวันที่ 5 เมษายน–11 พฤษภาคม 2546
ครั้งที่ 2 ใน พ.ศ. 2557 ออกอากาศทางช่องวัน ผลิตโดย เอ็กแซ็กท์และซีเนริโอ กำกับการแสดงโดย กรัณย์ คุ้มอนุวงศ์ บทโทรทัศน์โดย เวฬุรีย์ เมธาวีวินิจ, กษิดินทร์ แสงวงศ์, พิมพ์มาดา พัฒนอลงกรณ์, สิบสาม นำแสดงโดย นิธิดล ป้อมสุวรรณ, เทย่า โรเจอร์ส และ ปรีติ บารมีอนันต์ โดยออกอากาศทุกวันพุธ-พฤหัสบดี ตั้งแต่วันที่ 26 พฤศจิกายน 2557 ถึงวันที่ 8 มกราคม 2558 และมีการออกอากาศสองตอนพิเศษเพื่อเป็นการทบทวนเนื้อเรื่องก่อนเข้าบทสรุปในวันที่ 31 ธันวาคม พ.ศ. 2557 และวันที่ 1 มกราคม พ.ศ. 2558
เจ้าฟ้าเงี้ยว

เจ้าฟ้าเงี้ยว หรือ ท้าวผีฟ้าเป็นพระราชโอรสของพระยาสุวรรณคำผง ขึ้นครองราชย์ต่อจากพระราชบิดา แต่ครองราชย์ได้ 4 ปี เกิดความขัดแย้งกับเสนาอำมาตย์จึงพาสมัครพรรคพวกของตนไปตั้งมั่นที่เมืองลามมะลักองการซึ่งอยู่ในแขวงอัตตะปือในปัจจุบัน เจ้าฟ้าเงี้ยวมีโอรสคือพระเจ้าฟ้างุ้มซึ่งได้อภิเษกสมรสกับพระราชธิดาของกษัตริย์ขอม และได้รวบรวมกำลังทหารโดยได้รับการสนับสนุนจากขอม เจ้าฟ้าเงี้ยวและพระเจ้าฟ้างุ้มได้ยกทัพขึ้นมาด้วยกันแต่เจ้าฟ้าเงี้ยวสวรรคตที่เมืองปากซันเมื่อ พ.ศ. 1896ส่วนพระเจ้าฟ้างุ้มพระโอรสได้ปราบปรามหัวเมืองลาวทั้งหมดและได้สถาปนาอาณาจักรล้านช้างขึ้น
พระยาหล้าแสนไทไตรภูวนาถ

พระเจ้าหล้าแสนไทไตรภูวนาถ เป็นพระราชโอรสของพระเจ้าไชยจักรพรรดิแผ่นแผ้ว ได้เป็นเจ้าเมืองเวียงคำ และได้ครองราชย์ต่อจากพระเจ้าแท่นคำเมื่อ พ.ศ. 2029 พระองค์แต่งตั้งให้พระอนุชาคือพระเจ้าวิชุลราชเป็นแสนเมืองในรัชกาลของพระองค์เหตุการณ์สงบเรียบร้อยไม่มีเหตุการณ์ร้ายแรงอันใด ทรงครองราชย์สมบัติอยู่ 10 ปี สวรรคตเมื่อ พ.ศ. 2039
เจ้าชมพู

เจ้าชมพู เป็นพระราชโอรสเพียงองค์เดียวของพระยาหล้าแสนไทไตรภูวนาถ ทรงขึ้นครองราชย์แต่ยังทรงพระเยาว์หลังจากพระราชบิดาสวรรคต โดยมีพระเจ้าวิชุลราชว่าราชการแทน แต่ครองราชย์ได้เพียง 3 ปีก็เสด็จสวรรคต เมื่อ พ.ศ. 2043พระเจ้าวิชุลราชจึงขึ้นครองราชย์แทน
กลชัย สุวรรณบูรณ์

พลตรี กลชัย สุวรรณบูรณ์ (6 กันยายน พ.ศ. 2494) สมาชิกวุฒิสภาไทย ชุดที่ 12 สมาชิกสภานิติบัญญัติแห่งชาติ อดีตที่ปรึกษารัฐมนตรีช่วยว่าการกระทรวงพัฒนาสังคมและความมั่นคงของมนุษย์ และอดีตสมาชิกวุฒิสภาจังหวัดชุมพร
ประวัติ.
พลตรี กลชัย สุวรรณบูรณ์ เกิดเมื่อ 6 กันยายน พ.ศ. 2494 จบการศึกษาจากโรงเรียนเตรียมทหาร รุ่นที่ 12 วิทยาศาสตรบัณฑิต โรงเรียนนายร้อยพระจุลจอมเกล้า รุ่นที่ 23 โรงเรียนเสนาธิการทหารบก ชุดที่ 63
การทำงาน.
พลตรี กลชัย สุวรรณบูรณ์ เคยดำรงตำแหน่งต่าง ๆ ในกองทัพดังนี้ ผู้บังคับกองพันทหารราบที่ 1 กรมทหารราบที่ 25 ค่ายเขตอุดมศักดิ์ จังหวัดชุมพร ผู้บังคับกองพันทหารราบที่ 2 กรมทหารราบที่ 25 ค่ายรัตนรังสรรค์ จังหวัดระนอง นอกจากนี้ยังได้ดำรงตำแหน่งพิเศษอื่น ๆ อีกเช่น หัวหน้าฝ่ายยุทธการและข่าวกองกำลังผสมเฉพาะกิจไทย-มาเลเซีย จังหวัดสงขลา หัวหน้าชุดประสานงานชายแดนไทย-พม่า (ระนอง-เกาะสอง) จังหวัดระนอง รองประธานคณะอนุกรรมการโครงการสานใจไทยสู่ใจใต้ในมูลนิธิรัฐบุรุษ 
งานการเมือง.
ในปี พ.ศ. 2551 ได้รับเลือกตั้งเป็นสมาชิกวุฒิสภาจังหวัดชุมพร
เคยเป็นที่ปรึกษารัฐมนตรีช่วยว่าการกระทรวงพัฒนาสังคมและความมั่นคงของมนุษย์
ในปี พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ
ในปี พ.ศ. 2562 ได้รับแต่งตั้งเป็นสมาชิกวุฒิสภา
ใครฆ่าใครก่อน

ใครฆ่าใครก่อน  เป็นนวนิยายรหัสคดี เขียนโดยอกาธา คริสตี พิมพ์ครั้งแรกในปี ค.ศ. 1972 และเป็นเล่มสุดท้ายในชุดแอร์กูล ปัวโรที่คริสตีเขียน ("Curtain" เป็นเล่มสุดท้ายในชุดปัวโร แต่เขียนในทศวรรษ 1940)
สำหรับภาษาไทย "Elephants Can Remember" ได้ถูกแปลในหลายสำนวน อาทิ
คาเมรอน วาน เดอ บะระห์

คาเมรอน วาน เดอ บะระห์ (25 พฤษภาคม ค.ศ. 1988 —) เป็นนักว่ายน้ำชาวแอฟริกาใต้ เขาเป็นเจ้าของสถิติโลกในประเภท กบ 50 เมตร และ กบ 100 เมตร
เขาได้รับรางวัลเหรียญทองในประเภทกบ 100 เมตร ในการแข่งขันกีฬาโอลิมปิกฤดูร้อน 2012 และได้บันทึกสถิติโลกใหม่ด้วยเวลา 58.46 วินาที
เมืองพงสาลี

เมืองพงสาลี  เป็น"เมือง" (อำเภอ) หนึ่งและเป็นเมืองเอกของแขวงพงสาลี ในตอนเหนือของประเทศลาว ตั้งอยู่ในพื้นที่ที่มีความสูงถึง 1430 เมตร บนเนินเขาของภูฟ้า พงสาลีมีอุณหภูมิปานกลาง 25-30 องศาเซลเซียสในฤดูร้อน และในเดือนพฤศจิกายนถึงเดือนมีนาคมจะมีอุณหภูมิ 10–18 องศาเซลเซียส
เมืองปากกระดิง

ปากกระดิง (ความหมาย "ปาก หมายถึง (แม่น้ำ) แม่น้ำกระดิง") เป็นอำเภอ ("เมือง") ของแขวงบอลิคำไซในตอนกลางของประเทศลาว ตั้งอยู่ตรงข้ามอำเภอบุ่งคล้า จังหวัดบึงกาฬ ตัวเมืองตั้งอยู่ปากแม่น้ำกระดิงที่ไหลลงสู่แม่น้ำโขง เมืองปากกระดิงเชื่อมต่อกับลาวใต้ด้วยทางหลวงหมายเลข 13
เมืองคำเกิด

คำเกิด  เป็นอำเภอ ("เมือง") ของแขวงบอลิคำไซในตอนกลางของประเทศลาว ตั้งอยู่ตรงข้ามกับจังหวัดห่าติ๋ญ ประเทศเวียดนาม เมืองคำเกิดเชื่อมต่อกับทางหลวงหมายเลข 8
วงศ์นกบูบี

วงศ์นกบูบี เป็นวงศ์ของนกทะเลขนาดใหญ่วงศ์หนึ่ง ใช้ชื่อว่า Sulidae จัดอยู่ในอันดับนกบูบี (Suliformes; ในข้อมูลเก่าจะจัดอยู่ในอันดับ Pelecaniformes หรือ อันดับนกกระทุง)
นกในวงศ์นี้จัดเป็นนกขนาดกลางและขนาดใหญ่ ประกอบไปด้วยนกบูบี และนกแกนเน็ต มีขนาดลำตัวประมาณ 70–100 เซนติเมตร ปากยาวกว่าหัว ปากเป็นกรวยปลายปากแหลมโค้งลงเล็กน้อยและไม่เป็นขอ ขอบปากหยักคล้ายฟันเลื่อย โคนจะงอยปากบนเป็นรอยบากเล็กน้อย จมูกเป็นรางยาว รูจมูกไม่เปิดออกสู่ภายนอก ปีกยาว ปลายปีกแหลม ขนปลายปีกเส้นนอกสุดยาวที่สุด หางเป็นแบบหางพลั่ว มีขนหาง 12–18 เส้น ขาใหญ่ นิ้วที่ 4 ยาวเท่ากับนิ้วที่ 3 ตีนมีพังผืดขนาดใหญ่ กินปลาเป็นอาหารโดยบินลงจับเหยื่อในน้ำ ทำรังเป็นกลุ่มบนหินหรือพื้นทราย ไม่ค่อยพบทำรังบนต้นไม้ วางไข่ครอกละ 1–2 ฟอง เปลือกไข่สีขาว, ฟ้า, เขียว หรือชมพู ใช้เวลาฟัก 42 ถึง 55 วันขึ้นกับสายพันธุ์ โดยทั้งตัวเมียและตัวผู้ทำการกกไข่ นกในวงศ์นี้ไม่มีแผ่นฟักไข่ (Brood patch) เช่นเดียวกับวงศ์ใกล้เคียง แต่เท้าจะมีเส้นเลือดหล่อเลี้ยงและมีความร้อน โดยจะกกไข่ไว้ใต้อุ้งเท้า ไข่ที่เสียไปในช่วงครึ่งแรกของการฟักไข่จะมีการออกใหม่ทดแทน
เป็นนกที่หากินอยู่ใกล้ทะเลแถบร้อนและอบอุ่นทั่วโลก
การจำแนก.
แบ่งออกได้เป็น 3 สกุล คือ
โดยนกในวงศ์นี้ที่พบในหมู่เกาะกาลาปากอสมีทั้งหมด 3 ชนิด และพบในประเทศไทย 3 ชนิด ซึ่งล้วนแต่เป็นนกพลัดหลง หรือนกอพยพ หายาก
2538 อัลเทอร์มาจีบ

2538 อัลเทอร์มาจีบ เป็นภาพยนตร์ไทยเรื่องราวของเด็กหนุ่มก้อง(เนตั้น - แดนอรุณ รามณรงค์) ที่เกิดมาในยุคดิจิตอล ปี พ.ศ. 2558 เต็มไปด้วยความสะดวกสบาย แต่บังเอิญโทรศัพท์แบตเกิดหมดจึงออกมาหยอดตู้โทรศัพท์และทำให้ตัวก้องเองได้ถูกย้อนเวลาไปยังปี พ.ศ. 2538 และทำให้เขาได้พบเจอพ่อแม่ของเขาเองในสมัยหนุ่มสาวและแนวเพลง อัลเทอร์เนทีฟ กำกับภาพยนตร์โดย ยรรยง คุรุอังกูร
กีฬาว่ายน้ำในโอลิมปิกฤดูร้อน 2012

การแข่งขันว่ายน้ำในโอลิมปิกฤดูร้อน 2012 เป็นการแข่งขันว่ายน้ำโอลิมปิกที่จัดขึ้นในกรุงลอนดอน สหราชอาณาจักร กำหนดแข่งขันระหว่างวันที่ 28 กรกฎาคม - 10 สิงหาคม พ.ศ. 2555
รายการ.
ตารางการแข่งขัน.
M = ช่วงเช้า, E = ช่วงเย็น
สรุปเหรียญ.
หมายเหตุ: "There were ties for silver in the men's 200 m freestyle and men's 100 m butterfly events."
พญาหัวเดียว

พญาหัวเดียว ชื่อวิทยาศาสตร์: "Zephyranthes citrina" วงศ์ Amaryllidaceae เป็นไม้ล้มลุกมีหัวใต้ดินแบบหัวหอม ผิวด้านนอกสีน้ำตาล ใบเดี่ยว ปลายใบแหลม โคนใบสีแดงเรื่อ ดอกเดี่ยว สีเหลืองเข้ม ผลเป็นฝัก ผลแก่สีน้ำตาล เมล็ดสีดำ กลมแบน ใช้เป็นไม้ประดับ ในทางไสยศาสตร์เชื่อว่าทำให้คงกระพันชาตรี
ส้มแมนดาริน

ส้มแมนดาริน หรือ ส้มจีน (บางครั้งเรียก mandarin; ชื่อวิทยาศาสตร์: "Citrus reticulata") เป็นส้มผลขนาดเล็กและแป้น เปลือกด้านนอกเป็นสีเหลืองส้มอมทอง มีปุ่มเล็กบุ๋มเข้าไป เปลือกด้านในสีขาว ใช้กินสดหรือใส่ในสลัดผลไม้ เปลือกผลสุกของส้มชนิดนี้ใช้เป็นส่วนผสมของยาจีนในรูปเปลือกแห้ง ภาษาจีนกลางเรียก "เฉินผี" ภาษาจีนแต้จิ๋วเรียก "ถิ่งพ้วย" ใช้ทำยาบำรุงม้าม ละลายเสมหะ
ส้มแมนดารินและส้มอื่นในกลุ่มส้มแมนดาริน (หรือเรียก "กลุ่มส้มจีน") เป็นส้มเปลือกล่อน เปลือกอ่อน แกะง่าย กลีบส้มแยกออกจากกันง่าย นิยมปลูกมากในทวีปเอเชีย เนื่องจากมีต้นกำเนิดมาจากประเทศจีน ชาวตะวันตกจึงเรียกส้มที่มาจากจีนว่าส้มแมนดาริน ในประเทศไทยส้มในกลุ่มส้มแมนดารินที่สำคัญได้แก่ "ส้มบางมด" ส้มแมนดารินต่างจาก"ส้มเกลี้ยง" (ที่เรียกเป็นภาษาอังกฤษว่า orange; ชื่อวิทยาศาสตร์: "Citrus × sinensis") ซึ่งมักมีเปลือกหนา ขนาดใหญ่กว่า และกลมกว่า ส้มในกลุ่มส้มเกลี้ยง ได้แก่ ส้มเช้ง ส้มซ่า ส้มวาเลนเซีย
พันธุ์ปลูกต่าง ๆ.
พันธุ์ปลูกของส้มแมนดารินที่มีสีแดงมีชื่อทางการค้าว่า"แทงเกอรีน"
ในประเทศไทย ส้มเขียวหวาน และส้มอื่น ๆ เช่น ส้มสายน้ำผึ้ง ส้มโชกุน ส้มจุก เป็นหนึ่งในพันธุ์ปลูกของส้มแมนดาริน
ว่านดาบนารายณ์

ว่านดาบนารายณ์ ชื่อวิทยาศาสตร์: "Neomarica northiana" หรือว่านกำแพง ว่านไชยมงคล อยู่ในวงศ์ Iridaceae เป็นไม้ล้มลุกมีเหง้าใต้ดิน ใบเดี่ยว เรียงซ้อนกันเป็นแผง ใบสีเขียวเป็นมัน กลางใบนูนเป็นเส้น ดอกช่อออกตามซอกใบ ดอกสีขาว เป็นพืชท้องถิ่นในบราซิล เป็นพืชที่ขนาดใหญ่ที่สุดในวงศ์นี้ มีลักษณะคล้ายว่านหางช้าง แต่ใบสีเขียวเข้มกว่า ดอกโตกว่า ใช้เป็นไม้ประดับ ในทางไสยศาสตร์เชื่อว่าช่วยป้องกันคุณไสย ลมเพลมพัดได้
ว่านเฒ่าหนังแห้ง

ว่านเฒ่าหนังแห้ง ชื่อวิทยาศาสตร์: "Kaempferia angustifolia" เป็นพืชในวงศ์ Zingiberaceae เป็นไม้ล้มลุก มีหัวใต้ดิน ใบหนา นิ่ม หัวมีลักษณะคล้ายหัวผักกาดขนาดเล็ก เนื้อสีขาว ใช้เป็นไม้ประดับ ในทางไสยศาสตร์เชื่อว่าช่วยให้คงกระพันชาตรี
วัดหนองโนเหนือ

วัดหนองโนเหนือ ตั้งอยู่เลขที่ 68 บ้านหนองโนเหนือ ตำบลหนองโน อำเภอเมืองสระบุรี จังหวัดสระบุรี สังกัดคณะสงฆ์มหานิกาย มีฐานะเป็นวัดราษฎร์ พื้นที่ตั้งวัดเป็นที่ราบลุ่มติดที่สวนที่นาของชาวบ้านรอบด้าน
ประวัติ.
เมื่อปี พ.ศ. 2363 ได้ตั้งอยู่ในหมู่บ้าน มีชื่อว่า “วัดบูรณะสามัคคี” ต่อมาจึงได้ย้ายมาตั้งใหม่ ณ ที่ตั้งปัจจุบันเพื่อความสะดวกต่อการสัญจรไปมาของญาติโยม อีกทั้งยังอยู่ใกล้กับแหล่งน้ำที่สะดวกต่อการอุปโภคบริโภค จึงได้ตั้งชื่อใหม่ตามสถานที่ตั้งว่า วัดหนองโนเหนือ ปัจจุบันตั้งอยู่เลขที่ 68 บ้านหนองโนเหนือ ตำบลหนองโน อำเภอเมือง จังหวัดสระบุรี สังกัดคณะสงฆ์มหานิกาย มีที่ดินตั้งวัดเนื้อที่ 5 ไร่ 1 งาน 36 ตารางวา โฉนดเลขที่ 37582 ได้รับพระราชทานวิสุงคามสีมา เมื่อปี พ.ศ. 2373 ต่อมาเนื่องจากอุโบสถหลังเดิมที่มีความชำรุดทรุดโทรมไปมากตามกาลเวลา จึงได้สร้างอุโบสถหลังใหม่ขึ้นแทนเมื่อปี พ.ศ. 2537 มีเขตวิสุงคามสีมา กว้าง 20 เมตร ยาว 40 เมตร ได้รับพระราชทานวิสุงคามสีมาวันที่ 17 มกราคม พ.ศ. 2541 ผูกพัทธสีมา เมื่อวันที่ 13 - 19 เมษายน พ.ศ. 2541
อาคารเสนาสนะ.
นอกจากนี้ ยังมี ศาลาอเนกประสงค์ โรงเก็บพัสดุ 1 หลัง โรงครัว 1 หลัง เรือนรับรอง
สกุลลิ้นมังกร

สกุลลิ้นมังกร (ชื่อวิทยาศาสตร์: "Sansevieria" เป็นสกุลของพืชใบประดับ มีถิ่นกำเนิดในภูมิประเทศเขตร้อนแห้งแล้ง 
ลักษณะ.
ลิ้นมังกรเป็นพรรณไม้ ที่มีลำต้นเป็นหัว หรือเหง้าอยู่ในดิน ลักษณะลำต้นเป็นข้อ ๆ ใบเกิดจากหัวที่โผล่ออมาพ้นดินเป็นกอ ใบยาวปลายแหลม แข็งเป็นมัน ขอบใบเรียบ โค้งงอเล็กน้อย ขอบใบมีสีเหลืองกลางใบสีเขียวอ่อน ประด้วยเส้นสีเขียวเข้ม ขนาดของใบกว้างปรมาณ 4-7 เซนติเมตร ยาวประมาณ 30-50 เซนติเมตร ก้านดอกประกอบด้วยกลุ่มดอกป็นชั้น ๆ ลักษณะดอกมีขนาดเล็ก ออเรียงกันเป็นแนวตามชั้นของก้านดอกดอกมีสีขาวมีกลีบประมาณ 5 กลีบ นาดดอกบานเต็มที่ 2 เซนติเมตร ลักษณะขนาดใบ และสีสัน จะแตกต่างกันไปตามชนิดพันธุ์
ความเชื่อ.
คนไทยโบราณเชื่อว่า บ้านใดปลูกต้นลิ้นมังกรไว้ประจำบ้าน จะช่วยป้องกันอันตรายจากภายนอกได้ เพราะลิ้นมังกร บางคนเรียกอีกชื่อหนึ่งว่าหอกพระอินทร์ ซึ่งเป็นอาวุธชนิดหนึ่งของพระอินทร์ ที่ใช้ในการต่อสู้และปกป้องศัตรูจากภายนอก ดังนั้นลิ้นมังกรจึงเป็นไม้ที่มีความศักดิ์สิทธิ์ เพราะเป็นไม้ที่มีความสำคัญของพระอินทร์ในสมัยพุทธกาล
พันธุ์ใหม่.
สายพันธุ์ชื่อ เฮอริเคน เป็นสายพันธุ์ใหม่ที่ถูกนำเข้ามาจากต่างประเทศ และขยายพันธุ์ออกวางขายในประเทศไทยนานกว่า 3-4 ปีแล้ว มีลักษณะพิเศษแตกต่างจากต้นลิ้นมังกรทั่วไปคือ ต้นตี้ย สูงเต็มที่ไม่เกิน 1 คืบมือผู้ใหญ่ เวลาแตกใบจากต้น ใบจะเรียงเบียดกันเป็นชั้นๆ หนาแน่น และ บิดเป็นเกลียวตามธรรมชาติทุกใบ
เฮอริเคน หรือลิ้นมังกรใบบิด เป็นไม้ในตระกูลลิ้นมังกรสายพันธุ์ หนึ่ง ซึ่งทั่วโลกมีไม่น้อยกว่า 50 ชนิดขึ้นไป มีลักษณะเป็นไม้พุ่มขนาดเล็ก ต้นสูงเต็มที่ไม่ถึงหนึ่งคืบมือผู้ใหญ่ มีไหลหรือเหง้าใต้ดิน ใบเป็นใบเดี่ยว ออกเรียงสลับถี่และหนาแน่นตลอดลำต้น ใบเป็นรูปรีกว้างปลายใบแหลม โคนใบเป็นกาบหุ้มลำต้น ใบกว้างประมาณ 2.5-3 นิ้วฟุต ยาวประมาณ 5-6 นิ้วฟุต
เนื้อใบหนาและแข็ง ผิวใบและขอบใบเรียบเป็นมัน ขอบใบทั้งสองข้างมีขลิบสีเหลืองสดตลอดปลายใบจรดโคนใบ พื้นกลางใบเป็นสีเขียวเข้ม มีลายด่างสีนวลเป็นตอนขวางตลอดใบ ใบเมื่อเริ่มโตจะบิดเป็นเกลียวตามธรรมชาติทุกใบ ทำให้เวลามีใบดกและหนาแน่นดูคล้ายรูปพายุหมุน หรือลมหมุนสวยงามมาก ซึ่งลิ้นมังกร มีมากกว่า 50 สายพันธุ์ตามที่กล่าวข้างต้น แต่ละชนิดจะมีเอกลักษณ์แตกต่างกันออกไป คนที่ชอบปลูกไม้ประดับประเภทใบแปลกกำลังนิยมมาก
เมืองคูณ

คูณ  เป็นอำเภอ ("เมือง") ของแขวงเชียงขวางในภาคเหนือตอนกลางของประเทศลาว
เมืองคูณเคยเป็นเมืองหลวงเก่าของแขวงเชียงขวาง แต่ได้รับผลเสียหายจากสงครามโลกครั้งที่สอง จึงได้เปลี่ยนเมืองแปก(โพนสะหวัน) เป็นเมืองเอกในปัจจุบันของแขวงเชียงขวางนั้นเอง
เมืองท่าโทม

เมืองท่าโทม  เป็น"เมือง" (เทียบเท่ากับอำเภอของประเทศไทย) ของแขวงไชยสมบูรณ์ ในภาคเหนือตอนกลางของประเทศลาว เมืองท่าโทมถูกโอนจากเขตปกครองของแขวงเชียงขวางมายังแขวงไชยสมบูรณ์ตั้งแต่วันที่ 31 ธันวาคม พ.ศ. 2556 พร้อมกันกับการตั้งแขวงไชยสมบูรณ์
อรอรีย์

อรอรีย์ จุฬารัตน์ ชื่อเล่น อร หรือรู้จักกันในนาม อรอรีย์ เป็นนักร้อง-นักดนตรีกรัจน์หญิงชาวไทยในช่วงยุคอัลเทอร์เนทีฟกำลังเฟื่องฟู อรอรีย์ประสบความสำเร็จมีชื่อเสียงโด่งดังตั้งแต่ผลงานเพลงชิ้นแรก ๆ ที่สังกัดค่ายเบเกอรี่มิวสิค ในปี พ.ศ. 2538 โดยเฉพาะอย่างยิ่งเป็นที่รู้จักจากผลงานเพลงสร้างชื่อ เช่น แล้วเธอ (Between Us) ระหว่างเรา เรา และ อดทนรอฉัน โดยได้รับความสนใจและได้รับความนิยมเป็นอย่างมากจากกลุ่มคนฟังเพลงนอกกระแส ถือได้ว่าอรอรีย์เป็นนักร้อง-นักดนตรีกรันจ์หญิงคนแรก ๆ ของประเทศไทย และเป็นผู้จุดกระแสให้แนวเพลงกรันจ์ ได้รับความนิยมในประเทศไทย ปัจจุบันอรอรีย์ จุฬารัตน์ดำรงตำแหน่งคณะกรรมการผู้จัดการ บริษัท ทรีไลอ้อนส์ จำกัด ผู้ผลิตรายการกระจกหกด้าน และยังคงทำงานและผลิตผลงานเพลงต่อเนื่อง
ประวัติ.
อรอรีย์ จุฬารัตน์ เป็นบุตรสาวคนสุดท้องจากทั้งหมด 4 คน ประกอบด้วย จุฬาพิช มณีวงศ์, ดร.จุฬิศพงศ์, อลงกรณ์ และอรอรีย์ จุฬารัตน์ มารดาคือ นางสุชาดี มณีวงศ์ เจ้าของบริษัท ทริลเลียนส์และทริไลอ้อนส์ และเป็นผู้พากย์เสียงรายการกระจกหกด้าน ทางช่องเจ็ดสี 
ด้านการศึกษา.
อรอรีย์สำเร็จการศึกษาระดับประถมศึกษาจากโรงเรียนอัมพรไพศาล และสำเร็จการศึกษาระดับมัธยมศึกษาจากโรงเรียนเขมะสิริอนุสสรณ์ หลังสำเร็จการศึกษาระดับอุดมศึกษาจากเบอร์มิงแฮม ประเทศอังกฤษ สาขาซาวด์เอ็นจิเนียร์(วิศวกรเสียง) อรอรีย์ก็ได้เดินทางกลับประเทศไทย
ด้านผลงานเพลง.
หลังสำเร็จการศึกษาในสาขาซาวด์เอ็นจิเนียร์ (วิศวกรเสียง) อรอรีย์ได้รับการทาบทามจาก สุกี้ - กมล สุโกศล แคลปป์ ซึ่งขณะนั้นกำลังสุกี้กำลังผลักดันวง TKO อยู่ ภายหลังได้เป็นศิลปินของค่าย เบเกอรี่มิวสิค ได้เขียนและผลิตผลงานเพลงด้วยตนเอง นับตั้งแต่ผลงานชิ้นแรกคือ อีพีชุด 'อรอรีย์' ในปี พ.ศ. 2538 ปีเดียวกันนี้ ได้ออกอัลบั้มแรก Natural High เป็นศิลปินในสังกัด เบเกอรี่มิวสิค อัลบั้มเป็นเพลงแนวกรันจ์ โดยมีผลงานเพลงเด่นยอดนิยมอย่าง แล้วเธอ, Pain และ ระหว่างเรา และอรอรีย์มีอัลบั้มที่สองตามมา ในปี พ.ศ. 2541 ในชื่อ Peel เพลงเด่นคือ อดทนรอฉัน (Wait) ในชุดอัลบั้มที่สองนี้ยอดขายไม่ได้หวือหวามากเท่าไรทำให้เธอต้องห่างหายจากวงการเพลงไปพักนึงแต่ยังมีโอกาสได้ร้องเพลง “โปรด” กับ พรู ในอัลบั้ม Zero ในปี พ.ศ. 2548 จนได้มีโอกาสร่วมงานกับวงรุ่นน้องอย่าง ฟลัวร์ ที่ทำให้เธอได้กลับมาเส้นทางดนตรี จนเธอได้ร่วมร้องเพลง “มีเธอ”กับฟลัวร์ โดยในปี 2550 เธอเริ่มอัดอัลบั้มชุดที่สาม แล้วเธอ ต้นฉบับของ อรอรีย์ จุฬารัตน์ ถูกนำใช้เป็นเพลงประกอบภาพยนตร์ 2538 อัลเทอร์มาจีบ ซึ่งขับร้องใหม่โดยวง อีโบลา (วงดนตรี)
หลังห่างหายไปนานไปยาวนานถึง 15 ปี เธอได้ปล่อยซิงเกิ้ลแรก "สักวัน" จากอัลบั้มชุดที่สาม ในปี 2556 ลงบนยูทูบแชแนลของเธอ กลางปี 2558 เธอปล่อยซิงเกิ้ลชุดที่สอง "ถนน" และซิงเกิ้ลลำดับที่ 3 ในช่วงตุลาคม 2559 ไม่รักก็ลา โดยอัลบั้มชุดที่ 3 ของเธอมีชื่อว่า "Un Jour (สักวัน)"
ผลงาน.
ผลงานเพลงรับเชิญ.
กฤษฎา สุโกศล แคลปป์ (น้อย) นักร้องนำ
 กมล สุโกศล แคลปป์ (สุกี้) มือกีต้าร์
 ยอดเถา ยอดยิ่ง (ยอด) มือเบส
ซิงเกิ้ล.
พ.ศ. 2556
พ.ศ. 2558
"'พ.ศ. 2559"
โมฮัมเหม็ด ฮาวัดเล มาดาร์

โมฮัมเหม็ด ฮาวัดเล มาดาร์  (เกิด พ.ศ. 2473) เป็นนายกรัฐมนตรีโซมาเลียตั้งแต่ 3 กันยายน พ.ศ. 2533 ถึง 24 มกราคม พ.ศ. 2534 และเป็นอดีตสมาชิกของพรรคสังคมนิยมปฏิวัติโซมาลี เขาดำรงตำแหน่งอยู่ไม่กี่เดือนก่อนที่จะเกิดสงครามกลางเมืองโซมาเลีย
ลูกชายของเขา ฮัสซัน กูล ถูกฆาตกรรมโดยแก๊งที่สถานีบริการน้ำมันหลังจากความบาดหมางเล็ก ๆ น้อย ๆ ในแล็ดโบร๊กส์สามวันก่อนหน้านั้น
นกบูบี

นกบูบี  เป็นนกทะเลขนาดกลางถึงใหญ่สกุลหนึ่ง จัดอยู่ในสกุล "Sula" ในวงศ์นกบูบี (Sulidae)
นกบูบี เป็นนกที่มีตีนเป็นพังผืดคล้ายตีนเป็ดขนาดใหญ่ สีสันแตกต่างกันไปตามชนิด เป็นนกที่หาปลาและสัตว์น้ำต่าง ๆ กินในทะเล โดยมีพฤติกรรมบินโฉบเพื่ออาหาร โดยจะบินสูงขึ้นและหยุดอยู่ชั่วระยะหนึ่ง เพื่อที่จะพับปีกให้แนบลู่กับลำตัว แล้วทิ้งตัวพุ่งดิ่งลงในน้ำ ซึ่งการบินลักษณะนี้ทำให้นกบูบีสามารถดำน้ำได้ลึกและจับปลาได้อย่างไม่พลาด นอกจากนี้แล้วยังมีส่วนหางที่ยาว ซึ่งหางนี้มีส่วนช่วยในการพยุงตัวให้บินโฉบเฉี่ยวไปมาได้อย่างคล่องแคล่ว และยังช่วยให้สามารถเปลี่ยนทิศทางในการบินและดำน้ำลงไปจับปลาได้อีกด้วย
มีพฤติกรรมการวางไข่และทำรังแตกต่างกันไปตามแต่ชนิด มีทั้งวางไข่ไว้บนพื้นดินและทำรังบนต้นไม้หรือพุ่มไม้เตี้ย ๆ 
คำว่า "บูบี" มาจากภาษาสเปนคำว่า "bobo" แปลว่า "โง่เง่า" 
การจำแนก.
แบ่งออกได้เป็น 6 ชนิด
โมฮัมเหม็ด อาลี ซามาตาร์

พลโท โมฮัมเหม็ด อาลี ซามาตาร์ (เกิด พ.ศ. 2474) เป็นนักการเมืองชาวโซมาลีและนายพลของกองทัพโซมาเลีย เขาเป็นสมาชิกอาวุโสของคณะปฏิวัติสูงสุด นอกจากนี้เขายังดำรงตำแหน่งนายกรัฐมนตรีโซมาเลียตั้งแต่ 1 กุมภาพันธ์ พ.ศ. 2530 ถึง 3 กันยายน พ.ศ. 2533
โมฮัมเหม็ด ฟาราห์ ซาลัด

โมฮัมเหม็ด ฟาราห์ ซาลัด  เป็นนักการเมืองและทหารชาวโซมาลี เขาดำรงตำแหน่งนายกรัฐมนตรีโซมาเลียตั้งแต่ 1 พฤศจิกายน พ.ศ. 2512 ถึง 1 มีนาคม พ.ศ. 2513 เขาเข้ารับตำแหน่งเมื่อไซอัด บาร์รีทำรัฐประหารและเข้าดำรงตำแหน่งประธานาธิบดี หกเดือนต่อมาตำแหน่งนายกรัฐมนตรีก็ถูกยกเลิก
โมฮัมเหม็ด ฮาจี อิบราฮิม อิกอัล

โมฮัมเหม็ด ฮาจี อิบราฮิม อิกอัล  (เกิด 15 สิงหาคม พ.ศ. 2471 (ออดเวย์นี บริติชโซมาลีแลนด์) - 3 พฤษภาคม พ.ศ. 2545 (พริทอเรีย แอฟริกาใต้)) เป็นนักการเมืองชาวโซมาลี เขาดำรงตำแหน่งนายกรัฐมนตรีสองสมัย ครั้งแรกเมื่อ 1 กรกฎาคม พ.ศ. 2503 ถึง 12 กรกฎาคม พ.ศ. 2503 ครั้งที่สองเมื่อ 15 มิถุนายน พ.ศ. 2510 ถึง 21 ตุลาคม พ.ศ. 2512 นอกจากนี้เขายังได้ดำรงตำแหน่งประธานาธิบดีคนที่ 2 ของโซมาลีแลนด์ สาธารณรัฐซึ่งประกาศเอกราชจากโซมาเลีย แต่ได้รับการรับรองในระดับสากลว่าเป็นเขตการปกครองตนเองของโซมาเลีย
รัฐโซมาลีแลนด์

รัฐโซมาลีแลนด์ (อาหรับ: دولة أرض الصومال, : "Dawlat Arḍ aṣ-Ṣūmāl") เป็นรัฐเอกราชในช่วงเวลาสั้น ๆ ในดินแดนโซมาลีแลนด์
รัฐโซมาลีแลนด์ได้รับเอกราชจากสหราชอาณาจักรในวันที่ 26 มิถุนายน พ.ศ. 2503 โดยมีโมฮัมเหม็ด ฮาจี อิบราฮิม อิกอัลดำรงตำแหน่งนายกรัฐมนตรี โดยมีการวางแผนที่ขะรวมตัวกับดินแดนในภาวะทรัสตีโซมาเลียเพื่อก่อตั้งสาธารณรัฐโซมาลี สภานิติบัญญัติแห่งบริติชโซมาลีแลนด์ได้กำหนดให้มีการรวมกันในวันที่ 1 กรกฎาคม พ.ศ. 2503 หลังจากนั้นรัฐโซมาลีแลนด์จึงสิ้นสุด
พรรคสหประชาชนเพื่อประชาธิปไตย

พรรคสหประชาชนเพื่อประชาธิปไตย  เป็นหนึ่งในสี่ของพรรคการเมือง ในภาคตะวันตกเฉียงเหนือของประเทศโซมาลีแลนด์ และภาคกลางของประเทศโซมาเลีย ปัจจุบันเป็นฝ่ายค้าน
อับดิริซัค ฮาจี ฮุสเซน

อับดิริซัค ฮาจี ฮุสเซน (‎; 24 ธันวาคม พ.ศ. 2467 - 31 มกราคม พ.ศ. 2557) เป็นนักการทูตและนักการเมืองชาวโซมาลี เขาดำรงตำแหน่งนายกรัฐมนตรีของประเทศโซมาเลียตั้งแต่ 14 มิถุนายน พ.ศ. 2507 ถึง 15 มิถุนายน พ.ศ. 2510 ตั้งแต่พ.ศ. 2518 ถึงพ.ศ. 2523 เขาได้ดำรงตำแหน่งเอกอัครราชทูตผู้แทนถาวรโซมาเลียประจำสหประชาชาติ อดีตเลขาธิการของสันนิบาติเยาวชนโซมาลี ฮุสเซนมีบทบาทในการนำรัฐบาลพลเรือนบริหารประเทศในช่วงแรก